text:
Kennir tú ráman av mannatrekki?
Býráðsmeirilutin hevur slept endanum, tá tað snýr seg um at loysa stóra trupulleikan av vantandi og skipaðum spillivatnsleiðingum. Men hvat nyttar tað við torgum og trappum, um vit skulu liva við rámanum av mannatrekki?
Longu áðrenn kunngerðin um spillivatnsætlan varð sett í gildi, hevði eg sum forkvinna í teknisku nevnd árini 2005-12 ein harðan politiskan bardaga at fáa sett kloakkirnar á breddan. Í mínum hugaheimi var tað ein sjálvfylgja at hetta varð gjørt, uttan at tað var neyðugt at bíða eftir nøkrum lógarkravi, tí hetta snúði seg um so grundleggjandi viðurskifti hjá okkum øllum.
Tað eydnaðist tá at fáa politiska undirtøku fyri at fáa kloakkirnar inn í langtíðar íløguætlanina og hesi árini vórðu einar 100 mió. kr. brúktar uppá kloakkir. Tá var Tórshavnar kommuna komin longst á leið við at dagføra kloakkirnar sbrt. spillivatnsætlanini, men í dag er hon tíverri darlað langt afturum hinar kommunurnar.
Tað vanta minst 100 milliónir afturat
Hesin sami eldhugi er ikki at síggja hjá sitandi meiriluta og eru bert 5 mió. settar av á íløgujáttanini fyri 2017. Støðulýsingin frá teknisku umsitingin vísir, at tørvur er á minst 100 mió. kr. afturat, og fyri tað er ikki komið á mál, tí kloakkirnar skulu alla tíðina røkjast. Eitt er at fáa skipaðar kloakkir har tær renna beinleiðis út í áirnar ella oman í fjøruna. Harafturat eru eini 19 km. av gomlum betong kloakk rørum, sum eru brotin og/ella leka og tí skulu skiftast. Vit kunnu ikki bjóða okkara borgarum at liva í beinleiðis heilsuskaðiligum mannatrekki.
Kloakkir fyritreytin fyri trivnaði
Týdningin av at fáa hetta í rættlag síggja vit m.a. í Vágsbotni, har fólk í dag savnast sum ongantíð áður. Hvør hevði unnað sær at sitið við einum kaffikoppi ella einari øl í tí deymi, sum var av kloakk har? Nú er vágin rein. Í Nólsoy svimja nólsoyarkonur á sjónum og sandstrond er komin á Malarenda – tann reini trivnaður. Áðrenn vóru ikki minni enn 7 útlop, sum runnu út í bátahylin ella innanvert brimgarðin. Tilsamans kostaði kloakkarbeiðið í Nólsoy 7 mió. kr., men sanniliga er tað væl útgivin peningur.
Reinføri fram um marglæti og ørvitisíløgur
Síðstu fýra árini hava kloakkirnar bert verið ein viðfáningur hjá sitandi meiriluta. Tyrvingarplássið og skiljing av ruski hava als ongar raðfesting havt heldur. Tá ið Tjóðveldi kemur framat aftur stýrisvølinum á Vaglinum verða kloakkirnar aftur settar í fremstu røð. Fái eg møguleikan, fari eg aftur at arbeiða hart fyri hesum. Ein høvuðsstaður, har ramur luktur av mannatrekki stendur tær í nasarnar, er ikki innbjóðandi. Kloakkunum havi eg altíð stríðst fyri og tað fari eg framhaldandi at gera. Eins og tyrving, skiljing av ruski og reint vatn. Ja, alt undirstøðukervi skal aftur raðfestast fram um marglæti og ørvitisíløgur. Kennir tú ráman av mannatrekki, gevur valið seg sjálvt.


c: text/html

text:
Flaggdagskaffi 25 apríl 2018 – í Reinsarínum í Tórsgøtu
Flaggdagin 25 apríl 2018 fer Suðurstreymoyar Tjóðveldisfelag at bjóða flaggdagskaffi og ein køkubita á Reinsarínum í Tórsgøtu í Havn. Tiltakið er afturvendandi og er sjálvsagt opið fyri almenninginum.
Endamálið er sosialt, at vit koma saman sum felagsskapur, at vit fáa práta og heilsa uppá hvønn annan, og onkuntíð vil so væl við, at vit tekna onkran nýggjan lim. Vanligt er, at vit seta fram pappír og litblýantar til tey yngru eisini. Í fjør mundi koma millum 250 og 300 fólk á gátt og vit vóna, at vit hittast fjølment og í góðum hýri á Reinsarínum aftur í ár.

robotstxt: allowed

filter: keep


text:
Verkstašurin į Brekku er partur av eind 9 ķ Trivnašardeplinum.
Samband fęst viš eindarleišsluna her
Verkstašurin į Brekku
Į Brekku 31
700 Klaksvķk
Tlf.: 456976
Fartlf.: 297731, 297732, 297733, 297734, 297735Teldupostur: verkabrekku@av.fo
Verkstašurin į Brekku heldur til ķ hųlum ovarlaga ķ Klaksvķk. Į verkstašnum arbeiša umleiš 30 borgarar viš ymiskum avbjóšingum.
Arbeišiš veršur skipaš ķ mun til fųrleikarnar hjį arbeišsfólkunum. Arbeišsfólkini ganga ella vera koyrd til arbeišis. Į verkstašnum gera arbeišsfólkiš ymiskar lutir; plattar til fiskivinnuna, kassar til Fųroya Bjór, dukkuvognar, postkassar,hillar, taskur, pśtur, bundin plųgg, sum troyggjur og hśgvur, jólaprżši. Verkstašurin hevur eina sųlubśš. Opiš er allar yrkadagar frį 8-16
Į Verkstašnum į Brekku arbeiša 10 starvsfólk m.a. nįmsfrųšingar, hondarbeišslęrari og handverkarar.
Dagført tann 23-08-2016


text:
Telefontænastan:
Hevur tú spurningar viðvíkjandi onkrum, sum tú sært á heimasíðuni ella ynskir tú at vita meira um eitt ávíst tiltak, ert tú vælkomin at ringja til okkara.
Eisini ert tú vælkomin at ringja, um tú hevur onkran átrúnaðarligan spurning, hevur tørv á at tosa um eitthvørt, ið nívir ella tyngir teg - ella bert hevur tørv á onkrum at práta við.
Vit ynskja fegin at vera til taks og hjálpa tær eftir førimuni. Tær nýtist ikki at siga, hvør tú ert (ella: tú kanst vera dulnevndur) um tú ynskir tað, og vit hava sjálvsagt tagnarskyldu.
Vit svara telefonini millum kl. 16.00-23.00 - Telefonnr. er 59 07 93.
Viðtala:
Jógvan Jacobsen er at hitta í Hebron hvønn hósdag millum kl. 14-18.
Hevur tú tørv á onkrum at práta við um onkran andaligan ella bíbilskan spurning, ella heur tú tørv á at tosa um eitthvørt, ið tyngir ella nívir teg, ert tú vælkomin inn á gólvið í Hebron ásettu tíðina. Jógvan er klárur at tosa við teg. Tú ert eisini vælkomin, um tú hevur tørv á forbøn!
"Eg ynski fegin at lurta, biðja og vegleiða eftir førimuni", sigur Jógvan, sum sjálvsagt eisini hevur tagnarskyldu.


text:
Solarium
Solarium sól økir um vandan at fáa móðurmerkjakrabbamein, um tú bert fert í solariuim eina ferð um mánaðin.
Ein solarium sól er eitt tól, ið sendir ultraviolettar strálur. Tað verður bæði kallað krabbameins-grill og krabbameinskuvøsa – kanska tú sjálv/ur kennir fleiri heiti. Felags fyri hesi eiti er, at tey seta sjóneykuna á nakað týdningarmikið, tá vit tosa um solarium sól. Nevniliga vandan at fáa krabbamein.
Um tú nýtir tær kunstigu strálurnar er vandin fyri at fáa móðurmerkjakrabbamein 55 % størri, enn um tú heldur teg frá solariunum.
Hví fara børn og ung í solarium?
Tað eru framvegis tey ungu, sum í mestan mun taka sól, vísir seinasta kanningin, sum Gallup hevur gjørt fyri Krabbameinsfelagið um solariumvanar hjá føroyingum, sum er frá september 2013. Av teimum, sum søgdu seg taka sól, vísti seg, at 24 % vóru í aldrinum 15-24 ár. Hetta er óbroytt síðan í 2011. Samstundis er húðin hjá børnum og ungum mest viðkvom fyri ultaviolettu strálunum, sum eru í solarium og sól.
Tað er einamest fyri at gerast brún, at tey ungu taka sól, men eisini av øðrum orsøkum. Nógv halda, at tað sær sunt út, at tað virkar avslappandi og at tey gerast í betri lag.
Tey, sum ikki fara í solarium sól, lata vera, tí tey halda, at tað gevur húðkrabbamein og at tað er vandamikið og ósunt fyri húðina. Eisini eru fleiri, ið halda at tað sær ljótt og ónatúrligt út
Tað eru ymsar mýtur knýttar at solarium sól. Til dømis eru mong ið halda, at um tey taka sól áðrenn eina ferð suðureftir, sleppa tey undan at verða sólskáldað. Men einki bendir á hetta. Hevur tú tikið sól áðrenn sólferiu, er verjan at meta sum sólkrem við faktor 2-3, og tað er langt frá nóg mikið til at sleppa undan at verða sólskáldað/ur.
18 ára aldursmark
Krabbameinsfelagið fegnast um, at í mai mánað í 2015 varð aldursmark á 18 ár endiliga samtykt.
Móðurmerkjakrabbamein er eitt álvarsligt vandamál í øllum Norðurlondum, og tey flestu hava longu 18 ára aldursmark. Við hesum verður stig tikið til at verja børn og ung undir 18 ár. Hetta er eitt greitt og týdningarmikið signalvirði til eitt nú foreldur.
Uppskotið er tó samtykt í skerdari uppgávu, sum merkir, at tað framvegis verður loyvt almennum stovnum, so sum svimjihallum, at selja solariumsól.
- Hetta halda vit vera spell. Tað er undranarvert, at alment riknar svimjihallir, sum annars liva av at selja góða heilsu, eisini sleppa at bjóða eina vøru, sum sjálvt í smáum mongdum er prógvað at vera vandamikil. Men tað týdningarmesta er tó, at svimjihallir framyvir hava skyldu at hava eftirlit við aldursmarkinum.
Samtykta solariumlógin tekur ikki støðu til ómannaðar sólstøðir. Upprunaliga var annars ætlanin, at ómannaðar sólstøðir skuldu bannast, tí tá er ógjørligt at hava eftirlit við aldursmarkinum. Hetta kravið var ikki við í uppskotinum hesaferð. Tað vil siga, at einki forðar ungfólki undir 18 ár at leggja seg undir solariumsól á ómannaðum sólstøðum. So kann verða spurt, um vandamálið við at ung og børn taka solariumsól við hesi lógini verður mett at vera loyst:
- í verandi løtu meta vit lógina vera eitt fet rætta vegin. Aldursmarkið er eisini galdandi í ómannaðum sólstøðum, tó at har er torført at hava eftirlit. Hetta er triðju ferð, at uppskot er lagt fyri tingið, og eftir øllum at døma er hetta so langt sum politiska skipanin er sinnað at fara. Vit meta sum so ikki, at vandamálið við solariumsóldyrkarum undir 18 ár er loyst. Vit fara at fylgja við gongdini, og virka fyri at minka um talið á teimum sum fáa húð- og móðurmerkjakrabbamein.
Solarium og krabbamein
Samanhangur millum UV-stráling (frá sólini ella solarium) og krabbamein í húðini er einfaldur: Tess meiri UV-stráling – og tess fleiri sólskáldingar – tú fært, tess størri er vandin fyri at fáa krabbamein í húðina.
Sólskálding økir vandan
Fert tú í solarium økir tú um savnaðu mongdina av UV-stráling, ið tín kroppur verður útsettur fyri. Kanningar vísa, at meiri enn helmingurin av teim ungu, sum hava verið í solarium, fáa húðskaðar og sólskáldingar. Tí kann solraium økja um vandan at fáa krabbamein í húðina. Solariið kan eisini geva tær rukkur, meðan tú ert ung, pigmentbroytingar og eygnaskaðar.
Mytur um sól og solarium
-Tað er sunt at vera sólbrend/ur! - Nei. Tá húðin er solbrend, er tað tekin um at húðin roynir at verja seg móti skaðum frá sterku UV-strálunum – ikki eitt tekin um góða heilsu.
-Tú verður ikki skáldað/ur í solarium - Tú kanst gerast eins og sólskáldað/ur í solarium sum í veruligu sólini. Í roynd og veru eru strálurnar frá solarium ofta nógv sterkari enn summarsólin, sum helst er orsøkin til at mong verða skáldað og fáa skaðar av solariuvitjan.
-Tú sært sunn/ur út av at ganga í solarium! - Nei. Tú fært gulliga húð, og fært sum frá líður rukkur og pigmentbroytingar av at ganga í solarium.
-Tað er skilagott at venja húðina við sól við at ganga í solarium, áðrenn eina sólferiu! - Nei. Hinvegin gevur hetta falskan tryggleika. Gransking vísur, at hetta gevur avmarkaða verju, sum svarar til sólfaktor 2-4.
-Eg fái D-vitamin av at ganga í solarium! - Nei. Tað er ikki vist. Eingin standardur er fyri samanseting av UV-stráling í solarium. Tí er ilt at siga, um eitt solarium gevur D-vitamin. Hinvegin kanst tú vera vís/ur í øktum vanda fyri krabbameini í húðini. Tí verður mælt til at tú fært D-vitaminir við skilagoðari solatferð, góðum kosti og vitaminpillum.
-Eg noyðist at verða skálda/urð fyri at gerast sólbrún/ur! - Nei. At vera sólbrend/ur ella bara reyð/ur er tekin um at tín húð hevur fingið skaða av UV-stráling frá sól ella solarium. Ein spakulig brúnking uttan at tú gerst reyð/ur, er besta verjan móti skaða. Tess fleiri ferðir tú ert sólskáldað/ur, tess størri vanda ert tú fyri at fáa krabamein í húðini seinni í lívinum
-Eg fái ikki krabbamein í húðina av at ganga í solarium! - Tað eru UV-strálur frá sólini og solarium sum er mesta vanliga orsøkin til húð- og móðurmerkjakrabbamein. Kanningar vísa, at ein mánaðarlig vitjan í solarium økir um vandan at fáa krabbamein 2-3 ferðir


text:
Sverri Egholm
09.06.2017 - 20:10
Løgmaður takkar í kvøld øllum, sum hjálptu til at veita neyðuga hjálp í sambandi við eldsbrunan á Tvøroyri.
Sí skrivið her:
Tað er ein sorgardagur á Tvøroyri í dag, nú herviligur eldsbruni var á virkinum hjá Varðanum Pelagic. Tamarhald er til alla lukku á eldinum, sum hevur loypt hvøkk á okkum øll.
Fleiri virkisbygningar eru sera illa farnir, men tíbetur er eingin álvarsligur fólkaskaði.
Eg vil vegna Føroya landsstýri takka øllum, sum á ymiskan hátt hava tikið eitt rimmar tak og veitt neyðuga hjálp í sambandi við eldsbrunan. Eg hugsi millum annað um almennar- og kommunalar myndugleikar, bjargingarfeløg, vinnufyritøkur og privatpersónar, sum øll hava gjørt eitt risa arbeiði, sum vit sum tjóð eru sera takksom fyri.
Eg vil ynskja eigarunum bestu eydnu við at koma á føtur aftur, og tað skal vera mín fremsta vón, at ferð skjótt fæst aftur á virksemið hjá Varðanum Pelagic á Tvøroyri, so at starvsfólkini sleppa til arbeiðis sum skjótast.
Aksel V. Johannesen
Løgmaður


text:
31.1.13
Coffee Table Books
Mamma okkara er í Keypmannahavn hesir dagarnir. Í gjár vóru vit á Strøg'num og fóru ein túr inn í Urban Outfitters. Hvørja ferð detti eg um eina stuttliga, feita ella áhugaverda bók (ella sjey!). Urban Outfitters er har eg fari, næstu ferð eg kundi hugsað mær eina 'coffee-table-book'!
29.1.13
OMG!
24.1.13
Plátuhúsar - "vinylens revival"
Á Designmuseum Danmark ber til at síggja framsýningina Pladecovers - vinylens revival.
Húsbóndin og eg hava verið og hugt at framsýningini tvær ferðir - fyrru ferð var tá hon opnaði, og aðru ferð var við kuratorunum sum leiðsøgufólk. Kuratorarnir handan framsýningina eru Lars Dybdahl, bókasavns- og granskingarstjóri, og Laura Liv Weikop, ph.d.-stipendiat á Designmuseet (dreymastarv!). Eg havi havt Lauru sum undirvísara í fakinum Design og hverdagskultur, og hetta var eitt av mínum yndis fakum. Tað var áhugavert og stuttligt at síggja brot úr undirvísingini aftur í framsýningini.
Okkum dámdi ómetaliga væl framsýningina. Húsbóndin er áhugaður í bæði húsum, tónleiki, plátum og søguna og vitanina handan hesi. Eg havi fingið eitt sindur við ígjøgnum árini av hesum áhuganum, og sett saman við vitanini frá Design og hverdagskultur, gekk alt upp í eina hægri eind.
Tó nýtist man als ikki at hava hettar grundarlagið fyri at vitja framsýningina. Tað er nevniliga tað, sum er so feitt við tónleiki og húsunum sum kringseta hann - teir tala til ein breiðan málbólk. Tær tvær ferðirnar vit hava verið og hugt, hava fólk gingið ímillum pláturnar og prátað, greitt frá og minnst afturá meðan tey hava hugt at húsunum.
Eg viðmæli fólki at fara inn og hyggja at framsýningini. Hon koyrir til 10. marts, og um man hevur lestrarkort, sleppur man ókeypis inn.
Allar myndirnar, uttan tann niðasta og av plátuhúsunum, eru frá heimasíðuni hjá Designmuseum Danmark, tiknar av Pernille Klemp
Húsbóndin og eg hava verið og hugt at framsýningini tvær ferðir - fyrru ferð var tá hon opnaði, og aðru ferð var við kuratorunum sum leiðsøgufólk. Kuratorarnir handan framsýningina eru Lars Dybdahl, bókasavns- og granskingarstjóri, og Laura Liv Weikop, ph.d.-stipendiat á Designmuseet (dreymastarv!). Eg havi havt Lauru sum undirvísara í fakinum Design og hverdagskultur, og hetta var eitt av mínum yndis fakum. Tað var áhugavert og stuttligt at síggja brot úr undirvísingini aftur í framsýningini.
Okkum dámdi ómetaliga væl framsýningina. Húsbóndin er áhugaður í bæði húsum, tónleiki, plátum og søguna og vitanina handan hesi. Eg havi fingið eitt sindur við ígjøgnum árini av hesum áhuganum, og sett saman við vitanini frá Design og hverdagskultur, gekk alt upp í eina hægri eind.
Tó nýtist man als ikki at hava hettar grundarlagið fyri at vitja framsýningina. Tað er nevniliga tað, sum er so feitt við tónleiki og húsunum sum kringseta hann - teir tala til ein breiðan málbólk. Tær tvær ferðirnar vit hava verið og hugt, hava fólk gingið ímillum pláturnar og prátað, greitt frá og minnst afturá meðan tey hava hugt at húsunum.
Eg viðmæli fólki at fara inn og hyggja at framsýningini. Hon koyrir til 10. marts, og um man hevur lestrarkort, sleppur man ókeypis inn.
Hendan myndin er gjørd til framsýningina, og parafraserar heili 13 plátuhúsar. Síggja tit húsarnir? Har er m.a. okkurt Beatles, Rolling Stones, Blur, Pink Floyd, New Order, Coldplay o.s.fr.
Te og Summar
Mánadagin vóru vit yvir 100 fólk, sum fóru á rústúr. Vit komu aftur í gjár, og nú havi eg fingið krím. Tá er te tað besta, ein kann fáa! Beint nú droymi eg bara um summar í Keypmannahavn...
23.1.13
Endurnýtslu-gull
21.1.13
Nýtt ár, nýggjur kalendari
Seinasta hálvárið havi eg ikki havt ein kalendara. Eg havi brúkt kalendarin í telduni og telefonini (sum synkronisera, sera hent!), men tað er ikki tað sama sum at hava ein kalendara, har man kann krutla alt millum himmal og jørð niður.
2013 - nýtt ár, nýggjur kalendari! Eg góðgaði mær og keypti ein Moleskine Star Wars. Ein flottan viku-kalendara við harðari permu, ið er prýdd við sitatinum "Do. Or Do Not. There is No Try." - vísdómsorð frá Yoda. Sum tit allarhelst skilja á lagnum, eri ómetaliga glað fyri hann!
Til heimið havi eg fingið fatur á einum øðrum kalendara - eisini svartur og hvítur, men við grafiskum myndaformum.
Jennifer hevur bloggin A Merry Mishap (eg vísti eisini til hana og bloggin í Instagram inlegginum frá fríggjadegnum). Hon hevði føðingardag í november, og í tí høpi hevur hon lagt eina leinkju út til ein kalendara, sum man kann taka niður á telduna og printa út. Kalendarin er sniðgivin av Natasha Mileshina, ið hevur Etsy handilin Bubbo Tubbo. Vitja bloggin og tak kalendaran niður her
Til ber at síggja fleiri hugskot at brúka kalendarin uppá við at hyggja her, ella leita á Instagram eftir hashtag #ammcalendar
2013 - nýtt ár, nýggjur kalendari! Eg góðgaði mær og keypti ein Moleskine Star Wars. Ein flottan viku-kalendara við harðari permu, ið er prýdd við sitatinum "Do. Or Do Not. There is No Try." - vísdómsorð frá Yoda. Sum tit allarhelst skilja á lagnum, eri ómetaliga glað fyri hann!
Til heimið havi eg fingið fatur á einum øðrum kalendara - eisini svartur og hvítur, men við grafiskum myndaformum.
Jennifer hevur bloggin A Merry Mishap (eg vísti eisini til hana og bloggin í Instagram inlegginum frá fríggjadegnum). Hon hevði føðingardag í november, og í tí høpi hevur hon lagt eina leinkju út til ein kalendara, sum man kann taka niður á telduna og printa út. Kalendarin er sniðgivin av Natasha Mileshina, ið hevur Etsy handilin Bubbo Tubbo. Vitja bloggin og tak kalendaran niður her
Til ber at síggja fleiri hugskot at brúka kalendarin uppá við at hyggja her, ella leita á Instagram eftir hashtag #ammcalendar
20.1.13
Bei Føroyar!
18.1.13
Instagram, stilleben
Instagram - eg kann ikki siga annað enn at eg eri bitin av at hyggja at teimum smáu, stílfullu myndunum. Til ber at síggja Instagram profilarnir hjá mær og Sunnvá til høgru á blogginum.
Hervið vil eg fegin viðmæla 8 profilar, ið mær dámar ómetaliga væl at fylgja. Hesar 8 damurnar leggja myndir út, ið eru ein blanding av stilleben, gerandisdegnum, náttúru og mati. Fleiri av teimum hava eisini bloggar. Hettar er fyrsta innlegg frá mær um ymiskir áhugaverdir Instagram brúkarir, og aðrar viðmælingar eru fyri framman.
dancelittleliar
happyaugust
Etsy profilurin hjá Heidi er her
bleubird
Bloggurin hjá James er at finna her
apieceofcake82
idalaerke
Ida Lærke hevur ein blogg her
ungtblod
Mette hevur ein blogg her
marit2112
amerrymishap
Jennifer bloggar her
Hervið vil eg fegin viðmæla 8 profilar, ið mær dámar ómetaliga væl at fylgja. Hesar 8 damurnar leggja myndir út, ið eru ein blanding av stilleben, gerandisdegnum, náttúru og mati. Fleiri av teimum hava eisini bloggar. Hettar er fyrsta innlegg frá mær um ymiskir áhugaverdir Instagram brúkarir, og aðrar viðmælingar eru fyri framman.
dancelittleliar
happyaugust
Etsy profilurin hjá Heidi er her
bleubird
Bloggurin hjá James er at finna her
apieceofcake82
idalaerke
Ida Lærke hevur ein blogg her
ungtblod
Mette hevur ein blogg her
marit2112
amerrymishap
Jennifer bloggar her
16.1.13
15.1.13
String hyllar
String hyllarnar eru svenskir design-klassikarir frá 1949, designaðir av Nils Strinning. Hyllarnar og ásløgini eru at fáa í alskyns litum, tilfari og støddum, so til ber at seta sína egnu loysn saman. String Pocket er mest kend, hon hevur tríggjar hyllar, og er tann vit síggja á mynd 1, 4 og 5.
14.1.13
Anne Sofie Madsen Posters
her.
Omanfyri síggja tit plakatir, sum Anne Sofie hevur gjørt. Tær kunnu keypast á heimasíðuni B56, og eg hevði ikki mutað ímóti, um ein slík hekk á vegginum hjá mær.
Omanfyri síggja tit plakatir, sum Anne Sofie hevur gjørt. Tær kunnu keypast á heimasíðuni B56, og eg hevði ikki mutað ímóti, um ein slík hekk á vegginum hjá mær.
Subscribe to: Posts (Atom)


text:
Við Effokortinum kanst tú sjálvur velja hvat tú skal hava møguleika fyri at keypa. Er onkur broyting sum tú ynskir at gera við keypsmøguleikum ella skal bústaðurin broytast so kanst tú gera tað her.
Títt Effokort er títt persónliga kort og skuldi tað hent seg at korti er burtublivi so hevur tú møguleikan at steingja korti her á heimasíðuni ella við at ringja á tlf. 34 35 00.
Møguleiki er eisini at tilmelda korti til Gjaldskipanina so sleppur tú undan at minnast til at gjalda rokningina.
Legg til merkis, at fyri at fáa broytingarnar framdar, skal eitt nýtt viðskiftakort framleiðast. Nýggja viðskiftakortið kann avheintast á skrivstovu okkara Óðinshædd 3, 100 Tórshavn ella sendast við postinum.
Er kortið burturblivið? trýst á "Sperra kort"


text:
Ummæli í Sosialinum 4. oktober 2007.
Endurgivið við loyvi høvundsins.
Nógvir av tekstunum í triðja nummarinum av tíðarritinum Vencil mala um vanliga gerandisdagin. Hesin er tó ikki keðiliga gráur, men heldur trøllsliga grábeintur, og burtur úr gerandisligum smálutum rísur hugtakandi list.
Eftir eitt drúgt arbeiðslív í postverkinum fær ein maður sær í loyndum arbeiði í einum djórahandli, meðan ein annar leitar eftir íbúð á svarta kjallaramarknaðinum í Havn. Í London situr ein maður í einum undirgrundartoki, í Miðeystri finnur ein eldri maður sær konu, og ein kvinna rennur á einari føroyskari rennibreyt.
Vencil triði, ið júst er komin út, er sum eitt loyndarfult skrín, har nógv ymisk og kanska púra vanlig lív eru pakkað niður í eina lítla føroyska bók. Men sum hesi lív lata seg upp í skaldligum hami, eru tey alt annað enn vanliga keðilig. Í nýggja Vencil verður grái gerandisdagurin næstan grábeintur, og gerandisting sum grønertrar, gularøtur, akvariumfiskar, pappír og saksar verða ræðandi gandakend.
Serliga eru tað stuttsøgurnar hjá Sámali Kristiani Jacobsen, Sólrun Michelsen og Oddfríða Marna Rasmussen sum saman við yrking hjá Hanusi Kamban lýsa uppstegðað menniskjalív, meðan tekstirnir hjá Tóroddi Poulsen og Ron Padgett lýsa, hvussu listin sprettir úr júst tí gerandisliga sjabbinum.
Trøllbundin parløg
Í stuttsøguni »Eg beri so nógv« hjá Oddfríða Marna Rasmussen liggur alt í fastari legu, hvør dagur hjá Harra Rubeksen er líka, og konan snorkar á sama hátt hvørja nátt. Grái gerandisdagurin er beinleiðis trøllsligur, og Harra Rubeksen vil flýggja. Men spennandi ævintýr eru tíverri ikki til, og lívsuppgerðin endar við einum skemtiligum antiklimaksi.
Stuttsøgan, Marrumyndir, hjá Sámal Kristian Jacobsen er eisini um eitt par, sum hevur mist samband við hvønn annan. Maðurin hyggur at konu ella gentu síni, sum situr og klippir páppírsmyndir á køksgólvinum. Hann er á veg út at hyggja eftir einari íbúð, og sum vanligt er í Føroyum, er tað ein kjallaraíbúð, hann skal hyggja eftir. Men hetta er ikki bara ein vanlig íbúðarframvísing, men heldur ein niðurgongd til eitt voodookent marruland.
Fastlæsta traðkilagið
Blandingin av tí gerandisliga og óveruliga sermerkir eisini stuttsøguna hjá Sólrun Michelsen, men í einum heilt øðrum formi. Vit eru á lívsins rennibreyt, har øll renna runt og runt. Her eru børn sum spæla blunda og krógva, ungar gentur í leystbundnum stjørnumynstrutum troyggjum, ungar kvinnur við týdningarmiklum størvum og húsum, sum kosta eitt lív og lívsklókar eldri kvinnur. Frásøgufólkið rennur seg ígjøgnum lívið og ikki fyrr enn í móti endanum spyr hon seg sjálvan, hví hon rennur, og hví hon rennur eftir einari fastlagdari breyt.
Hanus Kamban kemur inn á sama tema í aðrari av yrkingum sínum. Persónurin ferðast í undirgrundartoki í London, meðan hurðar og møguleikar flúgva fram við.
Eins og kjallaraíbúðin hjá Sámal Kristian Jacobsen er undirgrundartokbreytin meira enn bara eitt hol í jørðini. Við minnum um millum onnur Sylviu Plath og Arthur Koestler, sum bæði gjørdu sjálvmorð, berjist hann ímóti mótloysinum, men hóast tokið fer við rúkandi ferð, flytur persónurin seg í veruleikanum ikki úr stað.
Vónríka hugflogið
Í fleiri tekstum verður ró fram undir, at vónin býr, har deyðin og vónloysið førir til eina nýggja byrjan. Og mitt í myrkrinum ber til at skapa ljós við at síggja og seta orð á alt tað dapra.
Í yrkingini hjá Hanusi Kamban liggur vónin í listarligu eygleiðingi. Persónurin í London fer ikki í holt við lívið, men hann ynskir at eygleiða alt: mammur geva børnum matpakkar á Hampstead Heiði, og pápar hjálpa synum at spæla við drekar á Primrose Hill. Og í eygleiðingi av nýggjum lívi liggur nýggj vón.
Yrkingarnar hjá Ron Padgett – sum annars hava uppiborið eina grein fyri seg – kunnu lesast sum livandi dømi um, hvussu listin gevur gerandisdegnum nýtt lív við at sorla hann sundur í smálutir. Eins og kvinnan í stuttsøguni hjá Sámal Kristian Jacobsen pettar Padgett marrunar sundur og setur tær saman aftur sum list.
Í niðurskrivaði fyrilestrinum við stuttliga undirheitinum »tá tú hevur tikið fepurin, hevur tú longu tað at skriva um« hugleiðir Tóroddur Poulsen um sambandið millum gerandisligir ræðuleikar, undarligir dreymar og góðar yrkingingar. Og eisini her hómast vónin í kreativu mótstøðuni móti fastlæstu siðvenjuni. Hann minnist millum annað eina stranga lærarindu úr barnaskúlanum:
»Minnist eina aðru ferð í rokning; tá royndi merin at trútta niður í okkum, at tað eitur ikki fýrakantað, tað eitur fýrskantað. Tá letur í einari annars rættiliga smædnari gentu: hálvfemskantað! Og tá kom fanin aftur í gomlu og klask! klask! og klask! og enn einaferð klask! og klask! Gentan fekk fleiri lúsingar, meðan gamla rópti fýrskantað! hoyrir tú! klask! klask! fýrskantað!«
børnini skreiða
við málinum sum sletu
á gomlum kava
Tóroddur Poulsen
Hon setti seg niður og dró stólin varisliga undir borðið. Tók gaffilin og knívin í hendurnar, og við drálandi rørslum førkaði hon tríggjar ertrar og eina gularót upp á gaffilin við knívinum, og sum ein byggikrani, lyfti hon gaffilin upp til munnin. Áðrenn hon náddi munnin, duttu tvær ertrar niður á borðið og rullaðu á gólvið.
Brot úr stuttsøguni, “Eg beri so nógv”, eftir Oddfríða Marna Rasmussen
Eg steðgi og taki um gelendaran og standi soleiðis í nøkur sekund til herðindið hasar av aftur. Kvinnan er komin niður, tá eg haldi fram. Eg veit, at eg átti at spurt um íbúðina, men eg fái onki fram. Eg havi fyrireikað eina rúgvu, sum eg skuldi spyrja um, men nú er alt farið. Føli meg lammaðan og fái bert fylgt aftaná.
Brot úr stuttsøguni, “Marrubókin”, eftir Sámal Kristian Jacobsen
Hví renni eg so nógv? Helst tí, at eg altíð havi verið bangin. Bangin fyri øllum. Ansað eftir, at tey ikki komu ov nær, tí so sóu tey, hvussu miseydnað eg var. Bangin. Knúturin í búkinum, sum í so mong ár hevði fastan bústað har. Havi altíð gingið tær troddu gøturnar. Ikki torað at stungið mær veg tvørtur yvir teigarnar og harvið komið skjótari fram.
Brot úr stuttsøguni, Gjøgnum skygnið, eftir Sólrun Michelsen
eg stígi eina ferð aftur ein Harry Lime ein Odysseus niður
í undirheimin við Piccadilly Circus og síggi ta svørtu
lunnavogns-eikina remba sær norð gjøgnum býin og greinast
sum kvísl í High Barnet og Edgware eygleiði eitt bil seinni
í tokinum bleika gentu við ov reyðum varrum sum lesur
The Well of Loneliness og meðan Goodge Street Euston Tufnell
Park strúka framvið sum lívsdyr ein ongantíð fór um
Brot úr yrkingini, Fitzroy road 23, eftir Hanus Kamban
Dorit Hansen


text:
Spyr.fo stuðlar Krabbameinsfelagnum
Skráset teg á Spyr.fo og stuðla bardaganum móti prostata- og bróstkrabba. Tú skalt einki gjalda. Einasta treyt er, at tú hevur snildfon.
Spyr.fo er nýggjur og øðrvísi háttur at gera skjótar og bíligar spurnarkanningar millum føroyingar.
Hvørja ferð fyritøka, stovnur, felagsskapur ella onnur gera eina spurnarkanning umvegis Spyr.fo, stuðla tey samstundis Krabbameinsfelagnum. Kanningarnar verða svaraðar á fartelefonini. Tann, sum ger spurnarkanningina, letur Krabbameinsfelagnum 4 kr. fyri hvønn, sum svarar.
Tað einasta, tú skalt gera, er at skráseta teg og svara, tá ið tú fært spurningarnar sendandi.


text:
Tekniski Skúlin í Tórshavn, Føroya Handilsskúli og Føroya Studentaskúli hava leingi havt trongar og ótíðarhóskandi hølisumstøður. Í fleiri ár hevur verið neyðugt at avvísa skikkaðar umsøkjarar orsakað av trongu umstøðunum. Tey seinnu árini hevur verið arbeitt við fleiri ymiskum uppskotum til at bøta um viðurskiftini hjá skúlunum. 26. mai 2008 varð samtykt at byggja skúladepil til hesar tríggjar skúlarnar. Depilin verður bygdur við Marknagil í Havn.
Innrættingin gongur væl, og nøkur arbeiði eru um at vera liðug. M. T. Højgaard, Húsavarðatænastan og Lafuco gjøgnumgingu manglar í viku 11 á 5. og 6. hædd, og í viku 13 gjøgnumganga instalatiónsarbeiðstakararnir teirra manglar, og síðani fara JimS og Anskar Hansen at gera síni arbeiðir liðug, so tær hæddirnar eru skjótt endaliga lidnar. Articon avhendaði betonggólvini undan jólum og er í løtuni í gongd við at stoypa atriumtrappuna, eins og er farið undar lendisarbeiðið. Wenge hevur lagt timburgólvini, Demich hevur borað øll holini til jarðhitan, sum sostatt skjótt er klárur at íbinda. M. T. Højgaard ger í løtuni tey endligu arbeiðini á 1. og 3. Hædd. HVT setir upp loftir á teimum ymsu hæddunum, eins og uttanhýsis terrassir verða gjørdar lidnar. Lufuco setir upp glasveggir á 1. og 2. Hædd. Jim S leggur flótandi gólv á 6. hædd, og Kyster ger múraraarbeiði á hædd 1., 2. og 3. Øll hesi arbeiðini verða væntandi liðug í apríl. Eldhugar ger seinastu umvælingarnar av brandmálingini á konstruktiónini, og Aluplast setir úthurðar í. Við tí fyri at fáa avgreitt øll arbeiðini til tíðina, verður so vítt møguligt samdøgrið nýtt at arbeiða í.
Arbeiðið gongur væl, og í løtuni eru umleið 90 arbeiðsfólk á byggiplássinum við Marknagil. Fyri kortum varð sáttmáli gjørdur við Húsavarðatænastuna um tað seinasta av arbeiðinum uttanhýsis, millum annað uttanhýsis loft og terrassur. Somuleiðis hevur lisitatión verið um jarðhitaverkætlanina, eins og múraraarbeiðstøkan er send út í innbodna lisitatión. Arbeiðið á byggiplássinum við Marknagil fer í løtuni fram soleiðis:
- Articon arbeiðir við at stoypa seinastu gólvini, sum væntandi verða liðug síðst í oktober.
- Húsavarðatænastan arbeiðir við at seta loftini upp á fjórðu og fimtu hædd. Somuleiðis fyrireika teir at flyta stóru stilladsina yvir í blokk F, har uttanhýsisi loftini síðani verða sett upp.
- MT Højgaard er so smátt við at gera veggarbeiðið á fjórðu hædd liðugt, og byrjar nú upp á aðru hædd.
- Lafuco ger innanhýsis glasveggir, har hædd fimm og seks væntandi verða lidnar síðst í oktober.
- KONE eru byrjaðir at seta upp lyftir í bygninginum.
Nú sæst væl inni í bygninginum, at hann er við at fáa skap. Gólvini á 5. og 6. hædd eru liðugt stoypt, og síðani verður stoypt á 4. hædd. Á 6. hædd eru eisini gipsveggir settir upp og glasvernd og fasaduglas um at verða liðugt. Húsavarðatænastan er byrjað upp á loftini, og Lafuco fyrireikar uppsetingina av glasi innandura.
Arbeiðsánari: Mentamálaráðið
Byggiharri: Landsverk
Tekniskur ráðgevi: BIG
Tíðarætlan: Eftir ætlan verður skúlin tikin í nýtslu við skúlaársbyrjan í 2018.
Kostnaðarætlan: 515 mió. kr. íroknað innbúgv o.a.
Skúladepilin: Verður umleið 19.500 fermetrar til støddar og fer at hýsa 1.500 næmingum. Hóast depilin verður skipaður í trimum sjálvstøðugt arbeiðandi eindum (studentaskúli, handilsskúli og tekniskur skúli) verður talan um ein og sama skúla við felags leiðslu og nógvum felags hentleikum. Byggingin verður formað soleiðis, at undirvísingin kann skipast kreativt, nýhugsandi, eins og hon skal vera fakliga og námsfrøðiliga slóðbrótandi. Til tess at lúka framtíðarinnar ókendu krøv til undirvísing, verður byggingin myndað við smidligum loysnum og fjøltáttaðum rúmleika, eins og partar av skúlanum vera opnir fyri næmingum alt samdøgrið.


text:
Skótar
Í Sundalagnum eru tvey skótalið fyri børn og ung, á Oyri og í Hvalvík. Virksemið hjá skótunum er mennandi og lagað eftir aldursbólkum, so øll fáa nakað burturúr.
Sum skóti lærur ein mangt og hvat, men eisini at menna ein góðan hugburð mótvegis øðrum fólkum og at ferðast í felag í náttúruni. Skótar luttaka í ymsum kappingum og venjingum og fara eisini á legur.
Á Oyri heldur skótaliðið Knúkur til. Nærri fæst at vita um felagsarbeiðið við at venda sær til Dáva Reinert Hansen, tlf. 422158.
Í Hvalvík eitur skótaliðið Borgin. Her fáast nærri upplýsingar við at senda teldupost til Gerdamortensen2606@gmail.com.


text:
Tað er ikki bara tos, at filmar alla tíðina verða gjørdir í undangongulandinum Íslandi. Hygg bara eftir íslendska partinum á hesi løtumynd á telduskíggjanum hjá NORA beint nú. Her sæst, at tveir av fimm íslendskum tíðindastubbum á síðuni hjá NORA eru um film, og tað í altjóða høpi eisini. Sig so tað. Two out of five!
Myndin er av heimasíðuni hjá NORA, sum hevur høvuðsskrivstovu í Havn. NORA er ein millumtjóða nevnd í marknaðpolitiska samstarvinum, ið er undir Norðurlendska Ráðharraráðnum. Økið fevnir um Grønland, Ísland, Føroyar og stranda-Noreg, sum er tey níggju norsku strandafylkini úr Finnmark til Rogaland. NORA skal styrkja samstarvið í økinum og gera Norðuratlantshavið til eitt sterkt øki, m.a. við at styrkja samstarvið millum vinnufyritøkur og granskingar- og menningarfelagsskapir tvørtur um landamørkini. Nevndin í NORA telur tólv limir, sum leggja yvirskipaðu linjuna í strategisku virkisskránni. Filmur er ikki bara tos og tekstur, men eitt skræddarseymað ævintýr úr okkara egna veruleika!


text:
Sama søgan
Tað er ikki tað stóra at siga um hetta umfarið, sum gekk akkurát, sum prestur prædikar. Tað er nokkso gjøgnumgangandi, at tey ovastu liðini brúka fyrra hálvleik at møða mótstøðuna og so skora tey flestu málini í seinna hálvleiki, tá orkan – og hugurin – hjá hinum er er farin at bila, og mótloysið hevur sett inn.
EBS/Skála hevði á pappírinum tann truplasta dystin av toppliðunum, men tá avtornaði gjørdi ÍF/Víkingur einki við greipuvinnararnar, sum at enda vunnu tryggan 3-0 sigur í Gøtu.
Í Havn og á Toftum var spurningurin bara, hvussu stórur sigurin skuldi vera. HB vann 5-0 móti grannunum í Gundadali, og KÍ vann heili 7-0 á B68 á Toftum, men báðir sigrarnir kundu væl verið størri, um effektiviteturin var størri.
Við sínum tveimum málum í dystinum móti B36 er Heidi Sevdal framvegis toppskorari í Betri Deildini hjá kvinnunum.
Tað er greitt, at eingin broyting hendir í støðuni í toppinum, fyrrenn hesi trý liðini leika sínar innanhýsisdystir. Ein slíkur verður nú hóskvøldið kl. 18:00 í Klaksvík, tá útsetti dysturin frá 4. umfari millum KÍ og EBS/Skála loksins verður spældur. Og í 8. umfari komandi fær HB so ein kjans at vaska eyðmýkjandi stórtapið í Streymnesi í 3. umfari av sær og vísa seg sum ein veruligan FM-biðil.
Komandi umfar í Betri Deildini 21. mai - mánadagin 2. hvítusunnudag - sær soleiðis út:
B68 – ÍF/Víkingur kl. (kemur)
KÍ – B36 kl. (kemur)
HB – EBS/Skála kl. (kemur)
Úrslit og støða og onnur hagtøl í Betri Deildini síggjast annars HER.
STEYPAKAPPINGIN
Fyrru hálvfinalurnar vórðu avgreiddar 6. mai, og her er einki avgjørt enn. HB vann tepurt 5-4 móti KÍ í Klaksvík, og EBS/Skála vann "bert" 2-1 í Streymnesi móti ÍF/Víkingi.
Hetta ger í hvussu so er seinna hálfinaludystin HB-KÍ rímuliga opnan og spennandi, meðan EBS/Skála framvegis má metast at vera nokkso stórur favorittur móti ÍF/Víkingi í seinna hálvfinaludystinumi Gøtu. Í løtuni líkist steypafinalan eitt sindur eini endurtøku av finaluni millum HB og EBS/Skála í fjør.
Seinna hálvfinalan verður leygardagin 2. juni, og FaroeSoccer fylgir gongdini.
Alt um steypakappingina sæst annars HER.


text:
Mist arbeišsinntųka
Tį barn ber brek ella hevur kroniska sjśku, kann stušul verša veittur til fleiri ymisk endamįl. Taš ber ikki til at siga ķtųkiliga frammanundan, hvųr stušul er mųguligur. Taš velst um tųrvin hjį tķ einstaka barninum.
Sum grundarlag fyri at veita stušul ger Almannaverkiš, ķ samrįš viš foreldrini ella onnur, iš uppihalda barninum, eina heildarmeting av ķtųkiliga tųrvinum og fyritreytunum hjį barninum og familjuni. Endamįliš viš stušlinum er at linna og fyribyrgja versnan av stųšuni hjį barninum og at stušla og lętta um hjį familjuni at uppihalda brekaša barninum ķ heiminum. Śtgangsstųšiš er, at familjan hevur įbyrgdina. Taš almenna stušlar familjuni til at lyfta hesa įbyrgd.
Um taš er ein neyšug avleišing av at uppihalda barni viš breki heima, at annaš ella (undantaksvķst) bęši foreldrini mugu frį arbeiši ķ styttri ella longri tķš, er mųguligt at fįa endurgjald fyri mista arbeišsinntųku. Endurgjald kann veitast fyri inntųku, sum er 25.000 kr. brutto um mįnašin ella lęgri.
Endurgjald kann veitast viš styttri frįveru ķ sambandi viš sjśkrahśsuppihald ella ašra višgerš hjį barninum. Ella frįveru eitt samanhangandi tķšarskeiš, tķ barniš orsakaš av serligum višbrekni viš uppruna ķ brekinum ella sjśkuni, ikki kann vera ķ dagstovni ella dagrųkt. Ella talan kann vera um longrivarandi frįveru partvķsa ella fulla tķš, tķ neyšugt er, at barniš veršur ansaš heima burturav ella partvķst. Ella at barniš krevur so nógva umsorgan, umsjón og hjįveru alt samdųgriš, at taš er neyšugt, at annaš av foreldrunum er heima frį arbeiši, sjįlvt um barniš er ķ dagansing. Hetta t.d. tį talan er um eitt barn, iš er fjųlbrekaš.
Taš er altķš ein fyritreyt fyri at fįa endurgjald fyri mista arbeišsinntųku, at mųguleikin at ansa barninum ķ dagstovni/-rųkt ella Stušulsfólkaskipanini fyri bųrn er troyttur fult śt.
Meting ķ hvųrjum einstųkum fųri
Almannaverkiš skal grunda sķnar avgeršir į eina heildarmeting av stųšuni hjį barninum og familjuni. Sum grundarlag fyri metingini innheintar Almannaverkiš eina lęknaliga lżsing av brekinum/sjśkuni, avleišingunum fyri virkisfųrleikan hjį barninum, hvųrji atlit muga havast at sjśkuni og mųguligt tilmęli um fyribyrgjandi og bųtandi višgerš og onnur tiltųk.
Harumframt veršur ein sosialfaklig lżsing gjųrd av višurskiftunum hjį barninum og familjuni, mųguleikunum hjį familjuni at innrętta sķn gerandisdag viš sjśka barninum og hvųrjar neyšugar fķggjarligar avleišingar, taš hevur fyri familjuna at uppihalda barninum heima. Viš stųši ķ heildarmetingini veršur avgerš tikin um, hvųr stušul er neyšugur og rķmiligur.
Brek og varandi (kronisk) sjśka
Viš varandi sjśku er ķ lógarinnar fatan at skilja sjśkur, iš vanliga vara fleiri įr. Sum dųmi um, hvųrji brek og sjśkur koma undir heimildirnar at veita stušul til meirśtreišslur av at uppihalda brekašum barni ķ heiminum, kunnu nevnast: fjųlbrek, vųddasvinn, blindni, deyvleiki, spastisitetur, menningartarn, sįlarsjśka, andingarbrek, cystisk fibrosa, įlvarsligt tyngjandi ovurviškvęmi ella hśšsjśka, hjartafeilur, o.l. Ķ summum fųrum er neyšugt viš stušli eina avmarkaša tķš, ķ ųšrum fųrum yvir fleiri įr.
Umsóknarblaš til inntųkumiss er į sķšuni oyšublųš
Dagført tann 05-09-2013


text:
Svart Yamaha U1 klaver til sølu
Klaverið er framleitt í Japan í 2001, men sær út sum nýtt.
Tað er 121 cm høgt, 153 cm breitt og 61 cm djúpt.
Yamaha U1 klaverini eru gjørd til royndar klaverleikarar og professionellar tónleikarar.
Ljóðið er sera reint og gott og góðskan er á høgum støði.
Mong klaver verða í dag framleidd við Yamaha U1 sum fyrimynd.
Lúkan hevur Soft-Close mekanismu, ið ger, at hon ikki verður klamsað aftur, men fellur spakuliga niður, tá hon verður latin aftur.
Verður selt fyri kr. 49.000,-
Í dag kostar eitt slíkt uml. 70.000,-
Vøra dagførd: 15-05-2018
Seinasta boð
17000,-
Seljari: Meir um seljara
Kári Við Rættará
Spurningar til seljara
15.05.2018 - 20:23 Spurningur:
Er tað enn til sølu ?
Svar:
Ja, tað er tað.


text:
Seinastu árini hevur mikið fokus verið á at útvega fleiri bústaðarmøguleikar og í fleiri umførum er heitt á vinnuligar aktørar um at bjóða seg fram. Í kommunum hava stórfundir verið um málið og vinnulívsfólk boðin inn til samrøður um fyri at avklára, hvat skal til fyri, at tær vilja verða við til at byggja ella fíggja íbúðir. Frá landsins síðu hevur eisini verið eftirlýst, at vinnufyritøkur bjóða seg fram at byggja bústaðir.
Alt gott um tað.
Tað almenna hevur við Bústøðum sett gongd á at byggja íbúðir, og fyri nøkrum mánaðum síðani fekk Bústaðir heimild at upptaka lán fyri at kunna byggja fleiri íbúðir. Tó er neyvan nakar ivi um, at Bústaðir einsamalt ikki klárar at nøkta tørvin á leigubústøðum, og tað er tí upplagt at tað almenna skapar røttu karmarnar fyri privatari vinnuligari luttøku á leigumarknaðinum. Burtursæð frá áheitanum um at luttaka, er tó lítið ítøkiligt í førda politikkinum, sum bendir á, at man ynskir privatar vinnuligar útleigarar.
Seinasti stuttleikin á skránni er lógaruppskotið um broyting í leigulógini, sum nú liggur í Løgtinginum, har almenni aktørurin, Bústaðir, fær betri treytir enn vinnuligir útleigarar í sambandi við útleigan av íbúðum. Politisk ynskir man sostatt ikki at javnstilla kappingina millum Bústaðir og vinnuligar aktørar á útleigumarknaðinum.
At Bústaðir hevur fingið atgongd til grundøki og bygningar fyri lítið og lætt og tann sannroynd, at einki avkastkrav er til grunnin, er eisini ein partur av søguni. Landstýrisfólkið, sum varðar av málsøkinum hevur, eftir tí, sum kom fram í Kringvarpinum í vikuni, ikki skilt málið.
Samanumtikið kann sigast, at Løgtingið sendir greið signal til tað privata um at halda seg burtur frá leigumarknaðinum. Signalini frá lands- og lokalpolitikarum eru mótstríðandi, tí samstundis sum landspolitikarar arbeiða fyri at gera møguleikarnar fyri privata vinnuliga útlegan verri, verður samstundis frá kommunalari síðu heitt á tað privata um at luttaka í bygging av leigubústøðum.
Politisku myndugleikarnir hava fleiri ferðir seinastu árini eftirlýst, at vinnan átekur sær at byggja bústaðir til útleigan. Nú tá marknaður er fyri hesum, og tískil vinnuligt grundarlag fyri at gera hesar íløgur, verður hálsað um, sjálvt um man veit, at Bústaðir ikki fer at megna at byggja allar teir leigubústaðir sum tørvur er á.
Um privatir aktørar hava hug at renna skríggjandi burtur frá at bjóða seg fram at byggja bústaðir er tað ikki løgið.


text:
Flestøll venda sær frá rúsdrekkakoyring. Kortini er tað eitt kent fyribrigdi. Tað kann vera langt frá hugburði til atferð. Við hesum átaki vilja vit fara eitt stig víðari og eggja fólki til at leggja seg útí, um tey varnast at vinfólk, skyldfólk ella starvsfelagar ætla at koyra ávirkað.
Rúsdrekkakoyring ein vandi í ferðsluni
Tó at tey flestu ikki vilja verða flokkað sum rúsdrekkakoyrarar, eru tað ikki øll, sum megna at liva upp til hetta. Hugburðurin tykist tó vera batnaður, síðani promillumarkið í 2009 varð sett niður í 0,2 og revsingin varð herd.
Gallup: Fá siga seg koyra við promillu yvir 0,2
Í Gallupkanning í juni 2012 vórðu stívliga 500 føroyingar spurdir, hvussu ofta teir høvdu koyrt við eini promillu hægri enn 0,2. Her svaraðu 94% ‘Ongantíð’, meðan 3% svaraðu eina ferð um árið ella sjáldnari, 1% eina ferð um hálvárið og 1% eina ferð um mánaðin. Tað eru sostatt lutfalsliga fá, sum – hóast ónevnd – siga seg koyra við ov høgari promillu. Samanbera vit hetta við svarið hjá føroyingum, tá tað kemur til at koyra skjótari enn hámarksferðina, er søgan ein heilt onnur – her siga bert 15 av føroyingum seg ongantíð koyra skjótari enn hámarksferðina. Hetta vísir, at fólk hava lætt við at viðganga seg at bróta hámarksferðina, meðan støðan er hin øvuta, tá tað kemur til at bróta promillumarkið.
Donsk kanning vísir sama rák, at fjøldin tekur frástøðu frá rúsdrekkakoyring og at nærum eingin vil vera eyðkendur sum ein, ið koyrir ávirkaður. Andsøgnin í somu kanning er, at rúsdrekkavanlukkur í Danmark framvegis telja fyri umleið 1/5 av øllum vanlukkum. Av teimum, sum doyggja í ferðsluni í Danmark, er 4. hvør í rúsdrekkavanlukku.
Hetta er átak, sum Ferdslutrygd skipaði fyri í 2012, men evnið er framvegis aktuelt.
Kanningar vísa, at nógv tey flestu, sótu saman við øðrum og drukku, áðrenn tey koyrdu ávirkað. Men tað kann vera trupult at leggja seg útí og steðga einum at seta seg handan róðrið. Tí er skilagott at avtala ferðina heim, tá veitslan byrjar, so sleppast kann undan pínligum støðum. Við átakinum vil ráðið hava fólk at steðga sínum medmenniskjum at koyra ávirkað við hesum ráðum:
Fyribyrg - Soleiðis koma tú og tínir vinir trygt heim:
Legg teg útí - Soleiðis steðgar tú tínum ávirkaða vini at koyra:
Les meira um átakið á heimasíðuni hjá Ferðslutrygd her
Kelda: Ferðslutrygd
Sí áhugaverdan lesna um evnið niðanfyri:
NRK - "tá mamma og babba drekka"
WHO Evidence for the effectiveness and cost-effectiveness of interventions to reduce alcohol-related harm
WHO Handbook for action to reduce alcohol-related harm
Les meira um hvussu tú handfer rúsdrekka við skili á Alt om alkohol


text:
Karsten Hoydal
Karsten Hoydal (28. mars 1912 í Hoydølum - 4. apríl 1990) var føroyskur rithøvundur.
Hann fór ungur til Danmarkar at útbúgva seg innan landbúnað og fiskivinnu og starvaðist innan hetta arbeiðsøkið. Eitt skiftið var hann í Ekvador sum ráðgevi hjá Sameindum Tjóðum. Hann var løgtingsmaður og landsstýrismaður umboðandi Tjóðveldisflokkin. Karsten var fjøltáttaður høvundur og skald. Hann skrivaði yrkingar, stuttsøgur, týddi, ummælti, skrivaði yrkisgreinar og barnasøgur. Í sínum skaldskapi lýsti hann m.a. náttúruna, lívskorini, barnalyndið og vandan við kríggi og hernaðardubbing. Karsten Hoydal var nýskapandi høvundur, bæði málsliga og innihaldsliga.
Fyrsta útgáva hansara var yrkingasavnið Myrkrið reyða í 1946.
Innihaldsyvirlit
Útgávur[rætta | rætta wikitekst]
Karsten Hoydal gav út 4 yrkingasøvn: »Myrkrið reyða« 1946, »Syngjandi grót« 1951, »Vatnið og ljósið« 1960 og heildarsavnið »Teinur og tal« 1972.[1]
- 1946 - Myrkrið reyða
- 1951 - Svimjingarbeltið í Míni jólabók
- 1951 – Syngjandi grót
- 1960 – Vatnið og ljósið
- 1971 – Leikapettið
- 1972 – Teinur og tal (3 yrkingasøvn í einari bók)
- 1979 – Frændarøddir
- 1980 - Heðin, Marjun og tjøldrini
- 1986 – Suð í grasi
- 1999 - Lív heldur á
- - Barnið, bergið og blómurnar
Heiðurslønir[rætta | rætta wikitekst]
- 1961 M.A.Jacobsen
- 1973 Heiðurslimur í brasilianskum rithøvundafelag
- 1988 M.A.Jacobsen - Bókmentavirðisløn M.A. Jacobsens fyri annað mentanaravrik.
Familja[rætta | rætta wikitekst]
Kona hansara var Maria Louisa, fødd Falk-Rønne. Saman áttu tey fýra børn: tvíburðarnir Gunnar og Kjartan, Anniku og Egil. Politikarin Høgni Hoydal er abbasonur hansara.[2]


text:
Tilfeingisbreytin á Miðnámi í Vestmanna er ætlað føroyskum ungdómum, sum hava áhuga fyri føroysku náttúruni, umhvørvinum og burðardyggari gagnnýtslu av náttúruríkidøminum. Tilfeingisbreytin gevur almennan lestrarførleika til hægri lærustovnar á jøvnum føti við hinar gymnasialu breytirnar.
Tilfeingisbreytin
Tíðindi
Umsóknarfreistin er 15. mars
Mikudagin 15. mars er seinasta freist at søkja inn á tilfeingisbreytina á Miðnámi í Vestmanna. Tilfeingisbreytin er tann grøna gymnasiala breytin við serligum denti á náttúruna, og hvussu vit nýta okkara náttúruríkidømi...[Les meira]
Fiskivinnuskúlin skal nú eita “Miðnám í Vestmanna”
Navnið "Fiskivinnuskúlin" fer nú í søguna, og skúlin fer at eita "Miðnám í Vestmanna". Skúlin hevur síðan 2013 verið partur av gymnasialu miðnámsútbúgvingunum við tilfeingisbreytini. Talan er um serliga breyt...[Les meira]
Opið hús á tilfeingisbreytini 6. mars
Mánakvøldið 6. mars kl. 19.30 bjóðar tilfeingisbreytin í Vestmanna øllum at vera hjartaliga vælkomin, sum vilja vita meira um gymnasialu breytina og síggja stásiligu hølini hjá skúlanum. Tiltakið er serliga ætlað ungum, sum ætla...[Les meira]
1. flokkur kannar jarðfrøði og vitjar Tjóðsavnið
Næmingarnir á tilfeingisbreytini gera javnan kanningar í føroysku náttúruni umframt at vitja ymisk søvn og stovnar. Í síðstu viku kannaðu tey ymisk jarðfrøðilig viðurskifti í nærumhvørvinum. M.a. sóu tey lavabørkin omanfyri...[Les meira]
Kunning um útbúgvingarmøguleikar eftir miðnám
Í dag skipaði lestrarvegleiðingin á tilfeingisbreytini fyri kunning um útbúgvingarmøguleikar í Føroyum eftir miðnám. Í steðgunum høvdu næmingarnir høvi at práta við umboðini fyri ymsu stovnarnar. Ein góður og gevandi dagur. Tøkk...[Les meira]
Vitjan á Bakkafrost
Í lærugreinini tilfeingi A læra næminganir í 3. flokki m.a. um alivinnu. Arbeitt verður nú við eini verkætlan um alivinnu. Tí varð vitjað á Bakkafrost á Glyvrum og umborð á nýggja brunnbátinum Hans á Bakka fríggjadagin 10....[Les meira]
Nýbrot
Tveir fyrrverandi næmingar á skúlanum fremja nýbrot innan kanning av laksalús.


text:
6. juni 2017Nr. 91
Løgtingslóg um broyting í løgtingslóg um serstakar treytir fyri fiskiskapi eftir makreli, norðhavssild og svartkjafti og botnfiski í Barentshavinum í 2017
(Strika krav um veiðiloyvi)
Samsvarandi samtykt Løgtingsins staðfestir og kunnger løgmaður hesa løgtingslóg:
§ 1
Í løgtingslóg nr. 150 frá 23. desember 2016 um serstakar treytir fyri fiskiskapi eftir makreli, norðhavssild og svartkjafti og botnfiski í Barentshavinum í 2017 verða gjørdar hesar broytingar:
1. § 1, stk. 2 verður orðað soleiðis:
“Stk. 2. Rætturin at veiða kann seljast
1) eigara av fiskifari undir føroyskum flaggi, sum hevur veiðiloyvi, at fiska við ávísa fiskifarinum,
2) eigara av báti í bólki 5, sambært løgtingslóg um vinnuligan fiskiskap, at fiska við ávísa bátinum,
3) eigara av fiskifari undir føroyskum flaggi, uttan veiðiloyvi, at fiska við ávísa fiskifarinum, ella
4) føroyskum partafelagi ella smápartafelagi, ið skjalprógvar avtalu um, at ávíst fiskifar undir føroyskum flaggi fiskar keyptu kvotuna.”
2. Í § 1 verður aftan á stk. 2 sum nýggj stk. sett:
“Stk. 3. Far, ið er skrásett á lista hjá økisbundnum fiskiveiðifelagsskapi sum far, ið hevur framt ólógligan, ófráboðaðan ella óskipaðan fiskiskap, ella sum hevur stuðlað slíkum fiskiskapi, kann ikki fiska av rættindum, ið eru keypt á uppboði.
Stk. 4. Keypari, sambært stk. 2, nr. 3, og keypari og fiskifar, sambært stk. 2, nr. 4, skulu lúka treytir og krøv um eigaraviðurskifti, sambært § 7 í løgtingslógini um vinnuligan fiskiskap. Eigaraviðurskifti, sambært § 7 í løgtingslóg um vinnuligan fiskiskap, og avtala millum keypara, sambært stk. 2, nr. 4, og ávísa fiskifarið um at fiska keyptu kvotuna, skulu vera góðkend av Vørn frammanundan ætlaðum keypi á uppboðssølu. Broytast hesi viðurskifti eftir keyp á uppboði, soleiðis at treytirnar til eigaraviðurskiftini, sambært § 7 í lógini um vinnuligan fiskiskap, ikki longur eru loknar, fellur rætturin at fiska kvotu, keypt á uppboði, burtur. Landsstýrismaðurin ásetir í kunngerð reglur fyri góðkenning frammanundan av keypara, sambært stk. 2, nr. 3 og 4, og tíðarfreist fyri at lata inn upplýsingar fyri at fáa góðkenning frammanundan.”
Stk. 3-7 verða eftir hetta stk. 5-9.
3. Í § 1, stk. 4, 2. pkt., sum verður stk. 6, 2. pkt., verður aftan á “keypara” sett: “ella eigara av fiskifari, ið er víst á, sambært stk. 2, nr. 4,”.
4. Í § 8 verður sum stk. 2 sett:
“Stk. 2. Fiskifar, ið fær rættindi at fiska, sambært hesi løgtingslóg, er fevnt av løgtingslóg um vinnuligan fiskiskap við tilhoyrandi kunngerðum.”
§ 2
Henda løgtingslóg kemur í gildi dagin eftir, at hon er kunngjørd.
Í Tinganesi, 6. juni 2017
Aksel V. Johannesen (sign.)
løgmaður
Lm. nr. 100/2016


text:
Tá ið langt er millum snapsarnar, eru trý sløg av fólki til: tey, sum sita og tutla í krókunum, um at her dettur man ikki av, tey, sum rýma avstað, og tey, sum sita og bíða eftir næsta snapsinum. Vónandi eru tit tey seinnu; tey, sum sita og bíða eftir næsta snapsinum. Nú er skeinkjarin […]
Kennir tú tað, at tú hevur lisið um eina bók í ørðum bókum, og tú hevur lisið á netinum um bókina, og tú kennir nógv úr bókini, og tú veit, hvussu hon er vorðin til, hvat hon er um, men bókina sjálva hevur tú ikki fingið fatur á? Eg visti tað! Tú kennir eisini til […]
Vencil hin 10. er komin út. Hetta er fimta árið hjá skaldskaparritinum Vencli. Vencil hevur hesi seinastu fimm árini borið fram fyri føroyska lesaran manga góða yrkingina, manga góða stuttsøguna og manga góða ritroyndina. Vencil 10. stendur ikki aftan fyri hinar undanfarnu. Í hesum Venclinum eru aftur nógvir góðir útlendskir rithøvundar, klæddir í føroyska málið. […]
Nú heystfjøllini eru gingin og ásarnir tyngjast við góðum kjøti, so er aftur ein góður og feitur Vencil komin út. Hetta er níggjundu ferð, at Vencil kemur út til føroysku lesararnar. Meðan kjøtið hongur og ræstnar, er gott at seta seg upp afturá og lesa teir framúr góðu og forvitnisligu tesktirnar, sum Vencil borðreiðir við. […]
Nú verður enski vencilin skjótt klárur! Arbeitt verður við fullari ferð at fáa hann út skjótast gjørligt.


text:
Søla uttanlands
Er ætlanin at leggja dent á útflutning fyri at skapa vøkstur í fyritøkuni, mást tú seta teg inn í galdandi viðurskifti á viðkomandi marknaði og viðvíkjandi altjóða handli. Eisini er tað ein fortreyt at kenna tey møguligu staðbundnu atlit, ið skulu takast.
Ymiskar mentanir
Stórur munur kann vera á atburði og væntanum hjá føroyskum og útlendskum kundum. Tískil kann tað eisini vera stórur munur á, hvussu tín vøra ella tænasta verður mett av útlendskum keyparum. Tað er ikki altíð, at ein kann nýta somu marknaðarførsluátøk uttanlands, hóast tey møguliga hava eydnast væl á føroyska marknaðinum. Ymiskar mentanir kunnu skilja boðskapin sera ymiskt.
Góð ráð til útflutningin
- Set teg inn í mannagongdir og lóggávu á útflutningsmarknaðinum, ið kunnu hava ávirkan á tína vøru ella tænastu.
- Kanna møguligar forðingar á útflutningsmarkanðinum, og finn eina loysn á teimum.
- Met um ymiskar útflutningsmøguleikar og vel tann, ið hóskar best til títt virksemi.
- Tryggja tær ráðgeving og gott samstarv við fólk, sum kenna marknaðinum á staðnum.
- Tryggja tær, at tín vøra ella tænasta áhaldandi er kappingarfør á altjóða marknaðinum.
Ein miðvís ætlan
Tú gevur tínum virki betri fortreytir fyri at eydnast á altjóða marknaðinum, um tú leggur tilgongdina væl til rættis. Legg eina ætlan fyri tey stig, ið eru neyðug at taka til tess at røkka góðum úrslitum á altjóða marknaðinum.
Altjóða handil kann vera merktur av ótryggleika, og her kunnu vit hjálpa tær. Vit greina tín tørv og fíggingarmøguleikar og finna loysnir, sum minka um tín váða.


text:
Komandi vikuskifti er Hvítusunna og fer samkoman í Bethel at bjóða øllum at vera hjartaliga vælkomin til samfelagsstevnu í Vági.
Samkoman Bethel skipar fyri samfelagsstevnu í Vági á Hvítusunnu.
Undir heitinum:
Tí eg skammist ikki við evangeliið; tað er jú kraft Guds, hvørjum tí til frelsu, sum trýr, … Róm.1:16
Byrjað verður í Bethel fríggjakvøldið 18. mai kl. 21 við bønarmøti.
Leygarkvøldið og Hvítusunnudag verða møtini í Ítróttarhøllini.
Tað verða bæði uppbyggingar – og evangelisk møtir. Barnamøti verður í VB húsinum Hvítusunnudag kl 16. Millum møtini Hvítusunnudag verður nátturði í Høllini. Sangluttøka: Betesdakórið, Svein í Prestgarið o.o.
Eisini verða ungdómsmøtir í Bethel leygarkvøldið og sunnukvøldið kl. 22.30
Møtini 2. hvítusunnudag verða í Bethel.
Skráin er hendan:
Fríggjakvøldið kl. 2100 Bønarmøti í Bethel
Leygardagin kl. 10.00 Uppbyggingarmøti í Bethel
kl. 20.00 Evangeliskt møti í Ítróttarhøllini
Hvítusunnudag kl. 10.00 Breyðbróting í Ítróttarhøllini
kl. 16.00 Uppbyggingarmøti í Ítróttarhøllini
kl. 16.00 Barnamøti í VB-Húsinum
Nátturði
kl. 19.00 Evangeliskt møti í Ítróttarhøllini
2.Hvítusunnudag kl. 15.00 Uppbyggingarmøti í Bethel
kl. 20.00 Evangeliskt møti í Bethel
Ungdómsmøtir verða í Bethel:
Leygarkvøldið og Hvítusunnudag kl. 22.30
Sangluttøka: Betesdakórið, Svein í Prestgarði o.o.
Øll eru hjartaliga vælkomin !
Samkoman í Bethel


text:
Ì vikuskiftinum skipaði Borðtennissamband Føroya fyri FM kapping í teimum yngru deildunum. Kappingin var í Ítróttarhøllini í Trongisvági, og spælt bleiv bæði í einmannsleiki og tvímannsleiki í øllum deildum. Lagt var til brots longu fríggjakvøldið við teimum yngstu, og síðani varð hildið áfram allan leygardagin.
Í teimum yngru gentudeildunum var tað TBF, sum var tann tann stóri sigursharrin, men í gentu- og kvinnuunglingadeildini var tað Sólja Djurhuus út TÓR, sum vann. Sólja er eisini júst úttikin til tað føroyska A-landsliðið í borðtennis, sum skal luttaka í Arctic Open í Grønlandi um Hvítusunnuna.
Hjá dreingjunum var tað TÓR, sum vann flestu deildirnar. Her var tað serliga Rói Hjaltason, sum varð tann stóri sigursharrin. Hann vann ikki minni enn tríggjar deildir ávikavist smádreingir, dreingir og mansungligar. Sanniliga eitt bragd av unga Havnarmanninum.
Vikuskiftið 6.-7. apríl verður so FM kappingin hjá teimum vaksnu avgreidd. Spælt verður innleiðandi fríggjakvøldið 6. apríl, og finalurnar verða leiktar leygardagin 7. apríl í sambandi við stóra finaludagin hjá borðtennis, badminton og judo í høllini á Hálsi.
Myndir av øllum FM vinnarunum eru at síggja á www.btsf.fo.
Úrslitini frá FM kappingini vóru annars hesi:
Pinkur
Einmansleikur
Nr.1 Marin Elisabeth Poulsen, TBF (Tíðindamynd)
Nr.2 Rebekka Debes, TBF
Smágentur
Einmansleikur
Nr.1 Anja Wongwai, TBF
Nr.2 Bára Guttesen, TBF
Nr.3 Beinta D. Joensen, TBF
Tvímansleikur
Nr.1 Beinta D. Joensen og Marin Elisabeth Poulsen, TBF
Nr.2 Anja Wongwai og Bára Guttesen, TBF
Gentur:
Einmansleikur
Nr.1 Sólja Djurhuus, TÓR
Nr.2 Beinta D. Joensen, TBF
Nr.3 Anja Wongwai, TBF
Tvímansleikur
Nr.1 Sólja Djurhuus, TÓR og Vivtoria Debes, TBF
Nr.2 Marin Elisabeth Poulsen og Hanna Højgaard, TBF
Nr.3 Anja Wongwai og Bára Guttesen, TBF
Kvinnuunglingar:
Einmansleikur
Nr.1 Sólja Djurhuus, TÓR
Nr.2 Maria Albinus, TBF
Nr.3 Victoria Debes, TBF
Tvímansleikur
Nr.1 Maria Albinus, TBF og Sólja Djurhuus, TÓR
Nr.2 Victoria Debes og Beinta D. Joensen, TBF
Nr.3 Anja Wongwai og Bára Guttesen, TBF
Smápiltar
Einmansleikur
Nr.1 Baldrian R. Nolsøe, TBF
Nr.2 Filip Roest, TBF
Nr.3 Lias Arnason, TBF
Piltar
Einmansleikur
Nr.1 Jósva Højgaard, TBF
Nr.2 Regin oman Tún, TBF
Nr.3 Niels Juul A. Poulsen, TBF
Tvímansleikur
Nr.1 Jósva Højgaard og Filip Roest, TBF
Nr.2 Baldrian Nolsøe og Niels Juul A. Poulsen, TBF
Nr.3 Regin oman Tún og Lias Arnason, TBF
Smádreingir:
Einmansleikur
Nr.1 Rói Hjaltason, TÓR
Nr.2 Tórur E. Eliasen, TÓR
Nr.3 Aron Frankieson, TÓR
Tvímansleikur
Nr.1 Tórur Ei Eliasen og Aron Frankieson, TÓR
Nr.2 Høgni Heinason og Rói Hjaltason, TÓR
Nr.3 Julian Frankieson og Tór Magnus Kruse, TÓR
Dreingir:
Einmansleikur
Nr.1 Rói Hjaltason, TÓR
Nr.2 Tórur Ei Eliasen, TÓR
Nr.3 Julian Frankieson, TÓR
Tvímansleikur
Nr.1 Aron Frankieson og Tórur Ei Eliasen, TÓR
Nr.2 Rói Hjaltason og Høgni Heinason, TÓR
Nr.3 Hallur Ferjá, TBF og Julian Frankieson, TÓR
Mansunglingar:
Einmansleikur
Nr.1 Rói Hjaltason, TÓR
Nr.2 Helgi Ólavsson, TBF
Nr.3 Tórur Ei Eliasen, TÓR
Tvímansleikur
Nr.1 Rói Hjaltason og Høgni Heinason, TÓR
Nr.2 Tórur Ei Eliasen og Aron Frankieson, TÓR
Nr.3 Ári F. Jensen og Julian Frankieson, TÓR


text:
Tí skal Strandferðslan útveitast
Landsstýrismaðurin við vinnumálum, Jóhan Dahl, ætlar at leggja uppskot fyri løgtingið um at gera tað møguligt at einskilja Strandfaraskip landsins
Hetta eru gleðilig tíðindini, tí tað er mín djúpasta og innasta fatan og sannføring, at alt virksemi og allar tænastur, ið privata vinnan kann gera á sama hátt ella betur enn tað almenna, skal vera á privatum hondum. Tí fegnist eg um, at landsstýrismaðurin er farin í eina tilgongd at loyva privatum aktørum framat við at útveita tænastuna.
Útveitan
Tað privata hevur sum
stevnumið at veita sínum kundum eina góða og trygga tænastu. Um tað merkir, at
neyðugt er við fleiri túrum, tá skipað verður fyri tiltøkum v.m., er lættari
hjá privatum aktørum at laga seg eftir eftirspurninginum, tí privata vinnan er
smidligari enn almennar skipanir. Tað skal heldur ikki vera nøkur loyna, at
privata vinnan hevur áhuga at selja so nógv sum møguligt, men tað merkir
neyðturviliga ikki, at prísurin skal upp. Tvørturímóti. Privata vinnan ynskir
at økja um volumin og ferðafólkatølini, so umsetningurin veksur samsvarandi.
Vit, sum sita við ábyrgdini og lógarverkinum, skulu seta treytir við
tænastustøðið, áðrenn tað verður útveitt til privatar at røkja.
Samstarv
Í nýggju strategiini hjá
Ferðaráð Føroyum verður mælt til, at vinnan og ferðavinnan arbeiða og samstarva
betur saman. Neyðugt er at samansjóða tænasturnar soleiðis, at vit kunnu bjóða
ferðafólkum ein ferðavinnupakka. Um Strandferðslan varð útveitt, hevði tað
verið í áhuganum hjá privatu vinnuni at laga virksemi eftir ferðafólkunum, tí
privata vinnan hevur sum grundhugsjón$ at veita eina góða og trygga tænastu.
Vit skulu halda fram við
at útveita almennar tænastur, sum privata vinnan kann gera bæði betur og bíligari. Hetta hevur gingið ov striltið, og tí er tað
mín áheitan, at landsstýrið heldur fram við at útveita almennar tænastur til
privatu vinnuna.
Rodmundur Nielsen, løgtingsmaður fyri Fólkaflokkin


text:
Russiska Yuliya Efimova hevur valt at kæra avgerðina til ítróttarkærustovnin CAS, at hon skal útilokast frá OL í Rio. FINA kunngjørdi annars í gjár, at russiska olympiska nevndin hevði trekt hana frá OL, vælsagtans til at uppfylla krøvini frá IOC umvegis FINA.
Russiska tíðindastovan TASS endurgevur her Vladimir Salnikov, forseta í russiska svimjisambandinum, fyri at siga at tey eru kløkk av avgerðini um at m.a. Efimova skuldi útilokast, og at tey eru vælkomin at royna málið í CAS.
“Efimova, Krapivina, Lovtsova and Dovgalyuk are not on the list,” Salnikov said in an interview with TASS. “They all have the right to file appeals with the CAS [Court of Arbitration for Sport]. The absence of the swimmers at the issue is a very unpleasant surprise for our federation.”
Ruðulleikin er skjótt fullkomin, tí fordømini eru fleiri um at CAS gevur ítróttarfólkinum rætt, í sovorðnum førum. Tað er ikki ein mánaður síðani at Suðurkorea fekk kravboð frá CAS um at taka Tae-Hwan Park við til Rio, hóast tey høvdu avgjørt at útiloka hann, tí at hann í 2014 varð testaður positivt fyri anabolskar steroidur og tí fekk karantenu í 18 mánaðir.
Meginreglan tykist at vera, at um ein dopingdømdur hevur staðið sína karentenu, so hevur viðkomandi aftaná fullan rætt at kappast aftur. Áðrenn OL í 2012 kom taðtil skarpskeringar við vertirnar í Stórabretlandi, tí at bretska olympiska nevndin ynskti at útiloka teir av sínum sum høvdu eina forsøgu við doping.
IOC hevur áðrenn taðverið í CAS við síni sokallaðu “Osaka reglu”, sum skuldi krevja at dopingdømd ikki kundu luttaka á eftirfylgjandi OL, har CAS dømdi at hetta vildi verið ein órættvísur eyka dómur til íðkarar sum longu høvdu fingið og staðið sín straff. Og IOC valdi tí at droppa Osaka regluna, og í staðin leingja møguligan dopingdóm til fýra ár.
So tað er sum Craig Lord skrivar her á SwimVortex: “The IOC passed the ball to FINA, FINA passed the ball back to Russia and Efimova’s team, which passes the ball to CAS confident that, with Gatlin in goal, victory is assured.”
(Amerikanski rennarin Justin Gatlin nevndur tí athann eisini hevur verið í CAS).


text:
Janus Dam Guttesen, Illustratørur
Hevur teknað til bøkur, skúlabøkur, plakatir og til avísir.
Tekningarnar hjá honum eru m.a. kendar frá skúlabókum sum Hervør og Høgni í Triðja og rættar-tekningunum frá føroyskum kriminalmálum.
Hann hevur undirvíst vaksnum og børnum í tekning í nógv ár, eisisini í klasisku teknidisiplinini croquistekning. Harumframt arbeiðir hann eisini sum grafikari og sniðgevur m.a. heimasíður.
Hann er útbúgvin listahandverkari frá Danmarks Designskole, har hann er útbúgvin grafikari/illustrator (Master). Hann brúkar bæði digitalt teknibretti og traditionellu tekniamboðini, sum blýant, pensil og pappír.
Samband:
tel. 313158
t-postur: info(kurla)janusguttesen.fo
Heimasíða: janusguttesen.fo


text:
Magnus Heinason byrjar aftur
Dan Klein --- 08.02.2018 - 09:07
Eins og onnur ár hevur Havstovan gjørt eina ætlan fyri kanningarnar hjá Magnusi Heinasyni fyri hetta árið. Talan er fyri tað mesta um afturvendandi túrar, sum verða gjørdir á sama hátt og um somu tíð á hvørjum ári.
Umframt er pláss fyri nøkrum túrum, ið kunnu skifta á hvørjum ári, og sum eru ætlaðir at kanna ymiskt, ið ikki er fevnt av teimum afturvendandi túrunum. Í ár verða nakrir tílíkir túrar gjørdir, onkuntíð sum partar av øðrum túrum. Í februar verður reyðæti á djúpum vatnið kannað í Bankarennuni fyri at vita, um reyðæti kann veiðast í vinnuligum nøgdum á heysti og vetri. Hetta er framhald av kanning, ið byrjaði í august 2017. Í apríl eru tvær vikur settar av til at kanna blálongu í gýtingartíðarskeiðinum og í juni er ein vika sett av til at kanna útbreiðslu av korallum. Í november eru nakrir dagar settir av til at kanna brisling og fjarðasild í firðum og sundum.
Teir afturvendandi túrarnir eru: Botnfiskur á Landgrunninum og á Føroyabanka verður kannaður á 6 yvirlitstrolingum; uppsjóvarfiskur (sild og svartkjaftur) verður kannaður á trimum túrum; fiskayngul, plantu- og djóraæti, hiti, salt, føðslusølt o.a. verða kannað á 7 túrum tilsamans; fiskur á djúpum vatni verður kannaður á einum túri; svartkalvi verður kannaður á einum túri, og 1 túrur verður nýttur til at merkja tosk. Ein onnur afturvendandi kanning er av makreli; hon verður gjørd við leigaðum skipi.


text:
Menniskjað hevur tørv á, at kenna seg sum ein part av einum bólki. Tað nýtist ikki at verða nakar ávísur bólkur, men øll hava tørv á at føla at onkur annar skilur ein, og leggur í ein.
Fyri at kunna verða førur fyri at taka ímóti nýggjum lærdómi, má ein trívast. Um ein ikki trívist, so leggur heilin orku til teir skeivu tankarnar. Tískil verður heilin yvirstimuleraður, og tað gerst torført at taka ímóti nýggjum lærdómi.
Tað er so ótrúliga umráðandi, tá man velur hvat man vil brúka sína tíð uppá, at man velur okkurt, ið fangar áhugan og okkurt ið ein vil. Soleiðis verður tað ofta lættari og stuttligari. Og um ein følir seg góðan til eitthvørt, hevur ein eisini lættari at slappa av, og at verða til staðar. Tískil er hetta við til at hjálpa einum til at trívast, samtíðis við at ein lærur.
Eg havi mangan roynt at fylgt við í einum fyrilestri ella líknandi, har er b
ara ikki havi klárað at hildið fokus, á tí sum varð snakkað um, tí eg ikki føldi meg væl til pass. Mínir tankar vóru alla aðra staðni, enn har teir skuldu verða. Eg hugsaði um hvussu gentan framman fyri, mundi hava gjørt flættuna í hárinum. Hví hasin har yviri, altíð hevdi hasar keðiligu gularøturnar við og um øll sóu at eg ikki sat við síðunar av nøkrum eg kendi. Hetta vóru ting sum ongan gagn góvu mær, og sum vóru fullkomiliga burturfrá tí, sum eg var komin har fyri at læra. Men av tí at eg kendi meg ótrygga, so kláraði eg ikki at fokusera.
Nógv kenna seg kroysta at fara í skúla, at fara í læru osf. Men skúli er ikki fyri øll. Tað fer hann ongantíð at verða, og tað skal verða okey. Um ein ikki tímur, so fær ein onki burturúr. Men eitt er sikkurt. Brádliga kann tað broytast! Brádliga kann ein finna áhugan fyri onkrum, sum fær ein til sjálvan, til at hugsa um at fara í skúla, tí ein veruliga vil gerast betur til hetta fakið. Hetta er eftir mínum tykki, rætta loysnin, ístaðin fyri at blíva trýstur til skúlagongd. Tá ein sjálvur finnur hugin, kann skúlagongdin blíva stuttlig og lærurík.
Lívið er ov stutt til at gera okkurt, ið ikki ger ein glaðan. Tað nyttar ikki at gera nakað, og kenna seg ólukkuligan. Ein má hava viljan, til at læra. Viljan til at gerast betur og viljan til at arbeiða hart. Til alla lukku, er tað einki sum er rætt ella skeift. Einki sum er betur ella verri enn nakað, sjálvt um tað onkuntíð kann tykjast soleiðis. Men øll eru ymisk, og hava ymsar sterkar síður, sum tey kunnu leggja afturat samfelagnum. So fylg tínum egnu kenslum, og vel tað leiðina ið ger teg glaðan, so skulu tey rundan um teg, sum halda av tær, eisini glaðast tína vegna.
Góðan mánadag til tykkum.
M&K


text:
Ferðavinnuútbúgving
Í løtuni eru fyrireikingar í gongd at skipa eina yrkisliga ferðavinnuútbúgving, sum eftir ætlan skal byrja í august 2018. Málbólkurin eru fólk við gymnasialari miðnámsútbúgving, sum eru 20 ár og eldri, og sum ynskja at arbeiða innan føroysku ferðavinnutænastuna.
Endamálið við útbúgvingini er at geva teimum lesandi praktiskar og ástøðiligar førleikar, so tey eru væl ílatin at arbeiða innan ferðavinnuna. Nevnast kunnu t.d. førleikar innan tænastuveiting, at fyrireika og fyriskipa ymisk ferðavinnutiltøk og at skipa eina burðardygga ferðavinnumenning.
Eftir ætlan verður kunnað nærri um útbúgvingina móti sumri 2018.
Samskipari av ferðavinnuútbúgvingini er Annika Larsen Black, alb@miv.fo, tlf. 225215


text:
Hervør Hanusardóttir Durhuus, sum er tannlækni, og Herit Magnussen, sum er tannrøktari, eru í miðafrikanska landinum Ruanda í hesum døgum og hjálpa fátækum við ringum tonnum.
Arbeiðið, sum er í bygdini Byumba, nakað norðanfyri høvuðsstaðin Kigali, byrjaði í gjár og heldur fram í eina viku. Tær eru saman við seks øðrum tannlæknum, sum av tilvild hesaferð allar eru kvinnur. Í næstu viku kemur eitt nýtt lið av tannlæknum, sum eisini er í eina viku.
- Vit fáa ikki hjálpt øllum, men vit fáa gjørt mun kortini og tað eru eini 1500 fólk sum so ella so fáa hjálp frá okkum ímeðan vit eru her.
Eitt av málunum er at læra børnini at busta tenn annan hvønn dag og vaska hendur minst einaferð um dagin.
Tað er danski felagsskapurin Tandsundhed Uden Grænser (TUG) sum skipar fyri hjálpararbeiðnum.
VP er við á ferðini og ætlanin er at gera eina videofrásøgn sum kemur seinni.
Um tú veitst okkurt, sum VP ikki veit - skriva so til vp@vp.fo


text:
Góðu føroysk lesandi bæði úti og heima
Týsdagin 11 august hevur Meginfelag føroyskra studenta aðalfund. Vit vilja tí bjóða øllum lesandi og áhugaðum at koma og kjakast um lestraríbúðir, útbúgvingarmøguleikar í Føroyum, valrætt hjá lesandi og hvat annað ið skuldi ligið hjartanum nær.
Eisini verður høvdið at hoyra um virkesemið hjá MFS og gerast partur av toyminum.
Aðalfundurin byrjar kl 17:00
har ymiskt praktiskt og kjak verður á skránni
kl 19:00 verður eitt upplegg um ætlarnirnar at gera lestraríbúðir Føroyum
kl 19.30 verður tónleikur við Benjamin Petersen
Kaffi og køka verður sjálvandi eisini at fáa.
So komið og kjakist ella bara til eina hugnaliga løtu við øðrum lesandi
Tiltakið er ókeypis
Meginfelag føroyskra studenta
https://www.facebook.com/events/1447258692247982/


text:
Líka sum fletting og grindadráp, er skjóting av haru og fugli eisini ein partur av føroysku matmentanini, og tí eiga umstøðurnar til byrsuskjóting at betrast, soleiðis at møguligt verður at skjóta alt árið.> Les meira
Í inniverandi setu hava undirritaði og Jógvan Skorheim myndað Sjálvstýrisflokkin í Klaksvíkar Býráð. Saman við hinum samgongufeløgunum hava vit í felag tikið nøkur góð tøk til frama fyri borgararnar í Klaksvíkar kommunu. Áralagið hevur verið framúr gott, og hava vit havt eitt fast stavnhald við vøkstri, framburði og trivnaði sum mið.> Les meira
Herfyri las eg valskránna hjá Fólkaflokkinum, har tey bæði siga seg hava lagt lunnar undir nýggju skúlabyggingina og vilja seta meira ferð á hana, men mínar royndir sum skúlastýrislimur seinastu 8 árini fortelja eina heilt aðra søgu.> Les meira
Stórar útlendskar kanningar vísa, at ráðgeving kann fyribyrgja hjúna- og parlagsskilnaði. Tað er við hesari vitan sum bakgrund, at vit í Klaksvíkar kommunu fara at bjóða foreldrum ókeypis parráðgeving> Les meira
Birgit Sivertsen er eitt av ungu valevnunum hjá Nýtt Sjálvstýri. Birgit er 21 ára gomul og er sera virkin í ungdómspolitikki. Hon lesur stjórnmálafrøði og arbeiðir í Fast. Hetta er fyrstu ferð, hon stillar upp. Vit hava sett Birgit nakrar spurningar.> Les meira
Framburður og fólkavøkstur vóru lyklaorðini, tá ið vit tóku við stýringini fyri fýra árum síðani. Í dag kunnu vit staðfesta, at vit fyri fyrstu ferð í 28 ár eru fleiri enn 5000 borgarar í Klaksvíkar kommunu, gjaldførið er hækkað úr 10 til 70 milliónir krónur og samstundis er skattaprosentið hitt lægsta í átta ár. Stutt sagt: allir pílarnir peika rætta vegin.> Les meira
Størsta avbjóðingin fyri trivnaðin í Klaksvík í løtuni eru væntandi bústaðarmøguleikar. Vit fegnast um fólkavøksturin og ynskja okkum altíð, at fleiri skulu velja Klaksvík sum heimstað, men hetta kunnu vit ikki vænta, um leitanin eftir bústaði er sum eftir einum húki á bládýpi.> Les meira
Nú val stendur fyri durum, skriva og tosa valevnini um mangt og hvat. Eitt evni, sum fleiri lata liggja, er okkara vegakervi og gongubreytir. Hví so er, vita vit óivað øll. Vegakervið og gongubreytirnar í Klaksvík eru eitt niðurraðfest og ótíðarhóskandi øki, sum eingin politikari kann vera stoltur av.> Les meira
Mítt dagliga arbeiði er í barnaverndartænastu og síggi eg nógv viðurskifti, sum kommunan kann bøta um. Serliga fari eg at arbeiða fyri at veita ráðgeving til foreldur, sum renna seg í trupulleikar.> Les meira
Fyri stuttum varð nýggjur faldari um familjupolitikk floksins kunngjørdur, og við hesum verður enn ein nýggjur faldari, ið á eina lættan hátt greiðir frá nøkrum av málunum, ið flokkurin arbeiðir eftir.> Les meira


text:
Heilsuvįttan til slųkkilišsfólk
Heilsuvįttan til slųkkilišsfólk sbrt. kunngerš nr. 150 frį 17. desember 2001 um śtbśgving av slųkkilišsfólki § 2. 1.
Heilsuvįttanin er tilevnaš ķ samstarvi viš DEILDINA FYRI ARBEIŠS- OG ALMANNAHEILSU, sum hevur męlt til eftirfylgjandi leišbeinandi tekst:
At luttaka ķ bjargingararbeiši og t.d. at slųkkja eld kann vera sera stręviš arbeiši.
Ķ slķkum fųrum kann bjargingar- og slųkkilišsfólkiš koma undir eitt so stórt sįlarligt og likamligt trżst, at taš veršur ein verulig byrša fyri hjarta/ęšralagiš. Um fólk ikki eru vęl fyri bęši sįlarliga og likamliga, kann lķvshęttislig stųša standast av. Um t.d. ein mašur ķ mišjum įrum er eitt sindur prśšur, roykir og ikki er likamsvirkin, so er vęntandi, at hansara konditión er so vįnalig, at tį hann skal roykkava ķ nógvum hita og ręšandi umstųšum og mųguliga eisini bera tunga byršu, so orkar hann illa - og hevur hann tį kįlking ķ hjartaęšrum, kann vandi standast av.
Vegna tęr tungu likamsbyršarnar kann slųkkilišsfólkiš eisini fįa ilt ķ ryggin, um hann/hon ikki er likamliga sterk/ur, tķ ķ tķlķkum arbeiši er stundum neyšugt at arbeiša ķ stak óhųgligu arbeišsstųšum - lyfta, draga ella trżsta nógv meira, enn vanliga veršur gjųrt ķ arbeiši.
Eisini er umrįšandi, at persónur, sum įtekur sęr slķkt arbeiši, er sinnisliga vęl fyri, soleišis at hann ikki missir ręšiš į sęr sjįlvum, tį iš į stendur.
Hetta veršur sagt sum ein įminning til teirra, iš ętla sęr at gerast roykkavarar, tķ flest fólk hava sjįlvi ein góšan varhuga av hvat tey klįra, bęši sįlarliga og likamliga.
Um viškomandi sjįlvur er ķ iva, eigur hann at tosa viš lęknan um mįliš, soleišis at hesin kann fįa hųvi at geva sķna meting.
Navn: _______________________________________________________
Fųšingardagur/įr: _______________________________________________________
Gųta/vegur: _______________________________________________________
Postnr. bygd/bżur: _______________________________________________________
Slųkkiliš: _______________________________________________________
desember 2003
1. Frįgreišing umsųkjarans
2. Kanning lęknans


text:
Tráðleysar heimatelefonir – ofta róptar DECT telefonir (Digital Enchanched Cordless Telephone) – eru í dag ógvuliga vanligar heima við hús og hava nógvstaðni avloyst gomlu fastnettelefonina. Tráðleysar heimatelefonir virka á tann hátt, at tær senda pulserandi mikrobylgjur (geisling) út frá basustøðini (staðið, har telefonin verður lødd) og til sjálva telefonina. Basustøðin sendir geisling út í øll rúm í bústaðinum 24 tímar um samdøgrið – eisini, tá ongin brúkar (tosar) telefonina. Tráðleysu heimatelefonirnar (DECT) røkka ofta upp til 200 metrar.
EU-tingið mælir til at avmarka nýtlsuna av DECT telefonum mest møguligt. Ísrael mælir borgarum sínum til als ikki at brúka tráðleysar heimatelefonir.
Sambært Sianette Kwee fyrrv. professara v/Institutt fyri Medicinsk Biokemi v/Aarhus Universitet, er tað, at hava eina tráðleya heimatelefon, tað sama, sum at hava eina fartelefonsendimastur bert 20 metrar frá bústaðnum(pdf).
Dr. Magda Havas ávísti í 2010, at tráðleysar heimatelefonir kunnu ávirkað hjartaslátturin hjá ávísum fólkum.
Kanningin bleiv tó kritiserað, tí sjálv mátitólini kunnu ávirkast av mikrobylgjunum frá heimatelefonini og geva skeiv úrslit.
Dr. Magda Havas hevur – allarhelst tí – endurtikið kanningina við broytingum í 2012, ið taka hædd fyri hesum. Nýggja kanningin vísir somu úrslit: at nøkur fólk fáa týðiliga annarleiðis hjartasláttur av at uppihalda sær í øki, har tráðleys heimatelefon (basustøð) er. Sí video av hesum til høgru á hesi síðu.
Býflugur finna ikki heim aftur – týsk kanning frá 2006 vísir, at býflugur finna ikki heimaftur, eftir at tær vórðu útsettar fyri geisling frá DECT telefonum.
Best er at brúka eina heimatelefon við leidningi. Næstbest er at brúka eina sonevnda ECO-DECT tráðleysa heimatelefon, ið, tá hon er stillað inn á ECO-MODE, bara sendir mikrobylgjur út, tá tosað verður í hana.


text:
Orð: Hanus Kamban
Lag: Týskt fólkalag
Viðmerking: Úr sjónleikinum “Lagnukringla” hjá sjónleikarbólkinum Gríma.
1. Tá vit vaknaðu við gleði
á tí fyrsta fagra degi,
heimsins stova sýntist víð.
Vermdi sól við sama ljósi
hann í borg og tann í fjósi.
Hart, men rættvíst var várt stríð.
2. Grulvaðu um skitnar gáttir.
Kveittu út um lágu smáttur.
Handan rimar svann vár verð.
Harmur tók í lund at brima,
tá vit lærdu á at skyna.
Hetta niðurstøðan er:
3. Vilt ei sóma tín tú missa,
vilt ei ríkmanshæl tú kyssa.
og tú bert í kroysu býr.
Lógin, klødd í stál og hjálmi,
dømir vist á Bremarhólmi.
Upprætt gongd tær roynist dýr.
4. Hevur granna tín tú hælað,
royndi falsa tú og stjala,
lógin skinn títt kannar tá.
Eigur borgir tú og garðar,
bert á økslum gull, hon svarar:
Hasin rádni, drív bert á!
5. Slík er læra vár um standin.
Tvinnar lógir eigur landið,
gjøgnum øldir skornar til:
ein til hann, sum einki eigur,
ein til tann, hvørs gylt er reiður.
Slíkt er, slíkt er landaskil.


text:
Frá tí degi Radiobúðin bleiv stovnað, 15. februar 1963, hevur tað verið søla, uppsetan og umvæling av skipsútgerð.
Sum árini eru liðin, hevur virksemið og vøruúrvalið verið í stórari menning. Í dag er handilin á tremur við útgerð til radio & TV, teldur og teldutilhoyr, Yamaha ljóðanlegg, bil-stereo útgerð, og ikki minst skipsútgerð.
Í 2016 keypti Radiobúðin sethúsini sum standa summan fyri handilin, við tí fyri í eyga, at økja handilsøkið. Handilsøkið í gamla bygninginum, er nú tvífaldar kvatdratmetrar. Lagurið er flutt yvir í nýggja bygningin.
Radiobúðini hevur altíð lagt fyri eygað at dygdin skal vera í hásæti. Hetta sæst eisini aftur í handilinum, har vit umboða góðskumerkir sum t.d. Furuno, Garmin, Simrad, Yamaha, Philips, Pioneer, Panasonic og Samsung
Um tú hevur spurningar viðv. vørum, umvælingum ella uppsetan, set teg so í samband við okkum. Tú kanst ringja, maila ella støkkaa inn á gólvið.


text:
OGNIR til sølu/leigu
BYGDARRÁÐSFUNDIR
LÝSINGAR
Arbeiðsfólk at sláa
freist at søkja: 23.05.2018
Námsfrøðingur til dagstovnaøkið
freist at søkja: 30.05.2018
Reingerðarfólk til Látipípuna
freist at søkja: 30.05.2018
KORT
VEÐRIÐ
Nýggj læknamiðstøð
05.12.2013
Fleiri viðmerkingar hava verið undir “spyr bara” um ætlanina at byggja nýggja læknamiðstøð í Garðabønum omanfyri skúlan á Kongsteigum.
Vestmanna Kommuna hevur í longri tíð arbeitt við ætlanini um at byggja nýggja læknamiðstøð. Nógv økir hava verið uppá tal, men tá samanum kom, var økið í Gørðum mett at vera væl egnað til endamálið. Ætlanin er, at nýggja læknamiðstøðin eisini skal hýsa tannlæknanum og heilsusystrunum og møguliga jarðarmóðir. Hetta kemur at geva skúlanum nøkur hølir afturat at ráða yvir.
Í viðmerkingunum verður spurt, um økið, har verandi læknahús
standa, ikki hevði verið væl egnað til nýggja læknamiðstøð. Jú, helst hevði tað
verið væl egnað, men her skal hugsast um, at neyðugt hevði verið at innrættað
fyribils hølir onkra aðra staðni. Eisini hevði kostnaðurin av at taka verandi
læknahus niður komið omaná kostnaðin av sjálvum bygninginum. Hartil hevði
kommunan ikki fingið inntøkur av eini møguligari sølu av verandi læknahúsum, um
ein nýggj læknamiðstøð skuldi verið bygd
har.
Nevnt verður í fleiri av viðmerkingunum, at Garðabøurin er eitt gott øki hjá skúlabørnunum at spæla á, at fá onnur grøn økir eru við skúlarnar, at skúlagarðurin er myrkur o.a.t.
Til hetta er at viðmerkja, at ikki allur bøurin verður brúktur til ætlaðu læknamiðstøðina. Niðasti parturin kemur at liggja eftir, og ætlanin er framvegis at gera spælipláss har. Tað verður bara nakað minni, enn upprunaliga ætlað. Harafturat eru fleiri økir hjá næmingunum at búleikast á, eitt niðanfyri báðar bygningarnar á Kongsteigum og á plenan.
Atkoman er eisini nevnd í fleiri av viðmerkingunum. Smalur vegur
er inn í Garðar, men roknað verður ikki við serliga stórari ferðslu til og frá
læknamiðstøðini. Parkeringspláss verða gjørd til bygningin, og fleiri eru
omanfyri plenuna. Møguligt er eisini at seta parkerings- og steðgibann á vegnum
til og frá læknamiðstøðini.
Onkur spyr, um kommunan hevur ráð til at gera nýggja læknamiðstøð. Spurningurin er, um kommunan hevur ráð at lata vera! Verandi hølisviðurskifti hjá læknanum eru út av lagi vánalig, og eru rættuliga langt frá at lúka krøvini í løgtingslóg um kommunulæknaskipanin.
Nýggja læknamiðstøðin kemur at lúka hesi krøv.
Kommunan hevur spurt um og fingið loyvi frá Fíggjarmálaráðnum til at fara undir verkætlanina.
Treytin frá fíggjarmálaráðnum fyri at loyva Vestmanna Kommuna varð, “Jb. §43, stk 2, í kommunustýrislógini, verður sagt frá, at kommunan við hesum fær loyvi at hækka skuld sína við 3. mió kr. Roknað verður í hesum sambandi við, at skuldin skjótast møguligt verður minkað við ágóðunum frá sølu av teimum trimum bygningunum, ið umrøddir eru í umsóknini,
Loyvið verður givið við teirri treyt, at nettoskuldin aftur er minni enn eina álíkning í seinasta lagi 31. desember 2014.”
Vestmana Kommuna kemur væntandi niður á eina álíkning ultimo 2014, primo 2015.
Um kommunan skal átaka sær at lána 3 mió afturat og afturgjalda tær í 2014, so hevur Vestmanna Kommuna ongan annan møguleika uttan at selja verandi læknahús.
Um kommunan t.d. skuldi bygt læknamiðstøðina, har verandi læknahús eru í dag, so hevði hetta kosta uml. kr. 200.000 at tikið húsið niður. Kommunan skuldi funnið onnur hølir til læknan, og hevði tað kosta fleiri hundrað túsind krónur í umbygging o.ø. Hetta hevði eisini havt við sær, at søla av verandi læknahúsi ikki kundi fremjast.
Alt í alt, so hevði hetta ført við sær, at kommunan ikki hevði klára at hildið sínar skyldur yvirfyri Landinum, og læknamiðstøðin hevði verið útskotin í nøkur ár. Hetta hevði víðari ført við sær, at eingin lækni varð í Vestmanna í framtíðini.
Tá projektið er liðugt og klárt er at bjóða út, verður kunnað um tekningarnar her á síðuni.
Vit hava strikað viðmerkingarnar og spurningarnar undir “spyr bara”, men hava heldur valt at svara undir einum her á síðuni.
Viðmerkingar og spurningar síggjast her niðanfyri.
------------
Læknamiðstøð???
Hava vit ráð at byggja læknamiðstøð? Hava tit ikki meldað út at kommunan er á reyvini?
Hvussu í himmalins navnið kunnu tit finnað uppá at leggja ein kommunalan bygning mitt í einasta grøna fríøki í skúlanum???
Hvussu við atkomuvegi? Har er trongligt sum er, væntandi verður "traffikkur" til eitt tilíkt hús!
Góðu tit har niðri á kommununi, kunnu tit ikki umhugsað hetta einaferð enn???? Tað eru heilt víst øki í bygdini, ið eru nógv betur egnað.
læknamiðstøðin
Spell og hugstoytt at síggja, HVUSSU lágt kommunan raðfestir trivnaðin hjá okkara skúlabørnum, nú tey taka einasta, nógv nýtta, grøna øki frá børnunum.
vit skulu vælsaktans eisini hava breiðkaðan veg og parkeringspláss til eina slíka læknamiðstøð ??
Læknamiðstøð
Ok, so skal bøurin við skúlan brúkast til læknamiðstøð! Sleppa vestmenningar at síggja byggiætlanina, áðrenn spakin verður settur í?
Tað er keðiligt, at skúlin ikki sleppur at brúka økið til fríøki, ið næmingarnir kunnu fáa gleði av, tí skúlagarðurin hevur ikki nógv at bjóða børnunum.
Ikki fyri at vera alt ov neiligur, men mín marra er, at eitt hol verður sprongt í vøllin, og ein bygningur settur í tað, og so siga vit, at arbeiðið er liðugt. At tað verður fríðkað rundan um, og arbeiðið gjørt liðugt frá a-ø, hevur alt at siga.
Mann kann ikki gera við, at slíkir tankar sníkja seg inn í heysin, tí soleiðis sum meginparturin av kommunala arbeiðinum í bygdini sær út, so....
Vagnur Streymoy
Heilsumiðstøð
Ja, so er tað avgjørt. Hví skal hon nú vera har? Er tað ikki forbiði trongt har? Og ger tað nakað um skúlabørnini hava eitt bøstykki at spæla â? skúlagarðurin er ikki tann ljósasti í verðini. Er ikki plâss har sum læknahúsini eru nú? Hvat er ætlanin við hesum húsunum?
Forvitin
Nýggj læknamiðstøð
Fyrst er at siga, at eg havi forstáilsi fyri um tey flestu
fegnast um, at lækni verður verandi í bygdini. Hetta gevur óivað ein
tryggleika, sum flestu borgarar ynskja.
Tó er 1 spurningur í hesum sambandi:
Hevur man hugsað um, um tað er skilagott at belasta eina frammanundan sera tronga fíggjarætlan við eini íløgu á 3 mió. kr., tá man veit at mynduleikarnir arbeiða við at miðsavna verandi læknar í størri eindir, har t.d. hugsast kann at Vágar/Norðstreym fáa eina felags miðstøð í Leynum við fleiri læknum, sum skjótt kunnu koyra á staðið, um tørvur er á bráðfeingis hjálp?
Tá pengapungurin er somikið sperdur sum nú, má man allatíðina spyrja seg sjálvan, hvat er "need to have" og hvat er "nice to have".
Vinarliga
Ein, ið ræðist, at skuldin áhaldandi liggur omanfyri álíkningina, samstundis sum ráð ikki eru til vanligt viðlíkahald - t.d. vánaligu vegirnar.
Viðmerking, umbøn til Vestmanna kommunu viðv. ætlan um læknamiðstøð í Garðatúni.
Í samb. við ætlan hjá Vestmanna Kommunu at byggja læknamiðstøð í Garðatúni, sendieg hesa viðmerking, umbøn, til Vestmanna Kommunu:
Tað var øgiliga syrgiligt :)) Ikki tí, tað er eitt gott hugskot at læknin fær nýggj høli, og tað er heldur ikki bara tí at vit eru næsti granni, men tað eru ikki umstøður í Garðatúni fyri eini læknamiðstøð! Garðatún er ein fløskuhálsur fyri ferðslu. Tveir bilar kunnu ikki møtast, og skal ein út, sleppur næsti ikki inn. Og tann trupulleikin kann ikki loysast við fleiri parkeringsplássum, tí húsini kunnu ikki flytast. Hvat nú um ambulansin skal akutt til læknan eftir fólki? Tað er slet ikki vist hann sleppur inn í fløskuna, ei heldur út aftur! MEN tað mest syrgiliga er at tit ætla at taka einasta grøna øki sum skúlabørnini hava at bólta runt í. Gott nokk hava tey ikki nógvar aktivitetir at halda til í sum nú er, men tey yngru børnini elska at bólta runt í bønum bæði summar og vetur, og tey eru eisini byrja at stoypa sær fundament til smáar smáttur at halda til í. Hava tit yvirhøvur hugsa um børnini? Fleiri av tykkum í kommununi hava børn, so hetta skilji eg slett ikki! Fyri okkum sum búgva her er tað øgiliga keðiligt, eg kundi gott gráti. Eg eri so bangin fyri at býlingurin í Gørðum verður púrasta oyðilagdur. Eg haldi at annað betri stað kundi tit funnið. Og so hevur kommunan á ongan hátt roynt at sett seg í samband við okkum í samb. við hesa ætlan, og tað er átaluvert!! Heilsan Sólvá á Rógvi
KOMMUNUSKRIVSTOVAN
Vestmanna kommuna
Bakkavegur 8
Postboks 91
FO-355 Vestmanna
Tel. +298 770 100
Fax +298 770 101
vestmanna(a)vestmanna.fo
Kommunuskrivstovan er opin:
mánadag-fríggjadag
kl. 9.00 - 15.00
Kontunummur
Eik Banki: 9181-123.097.4
Bank Nordik: 6460-110.628.9
Suðuroyar Sparikassi: 9870-997.298.7
Barnaansing: 6460-156.028.1
Staðið FM 101
Sunnukvøld frá kl. 21
Hóskvøld frá kl. 21 (endursendingar)


text:
Orð: Heri Nolsøe
Lag: Nicolina Jacobsen og Eyðbjørn Jacobsen
Minnini bylgjast nú innan í mær,
gøtan er horvin og alt, sum har var
Horvin er garður, har vit plagdu spæla,
horvið er portrið, har vit plagdu mala.
Í gloymskunnar havi tú verður krógvað
Sorgblíðni vellir fram kensluna flógva.
Friðsæla økið okkar´ umhvørvi,
hvar er gøta mín?
Heilt nýggjur býlingur er sprottin fram,
tað var lagna tín.
Dámliga gøtan, tú ert ikki til,
í longsulsins glæmu eg minnist hvønn hyl,
Tagnað er spælið, tagnaður songur,
í lívskátu kvørn hoyrast tit ikki longur,
Burtur er markin, fjald í betongi,
tárini renna í slóknaðum songi.
Fer millum hesi nýggju tún og torg,
ljóma nýtt lag,
líka so yndisligt og inniligt
sum farnan dag
Dámliga gøtan tú snávaði á,
miðdepul okkara allur her lá,
Mín ynskiheimur, sum mong vilja gloyma,
tú ert mín dreymur eg altíð vil droyma.
Alt er nú horvið, húsið og træið
og mínir vinir, broytt er alt staðið.
Dámliga gøtan hvarv nú undir heilt,
broyttist mítt stað,
Kom nýggja tíðin sum ein flóðalda,
beindi burtur flag


text:
Føroya Handverkarafelag dagførir sína tryggingaravtalu
- 04 Jul 2017
- - LÍV
Hósdagin 28. juni 2017 undirskrivaðu Føroya Handverkarafelag og LÍV eina dagførda avtalu fyri limirnar hjá Føroya Handverkarafelag. Avtalan er galdandi frá 1. juli 2017 at roknað.
Í hesum umfarinum er tað lívstryggingin, sum verður útgoldin til børn undir 18 ár, ið er hækkað úr kr. 20.000,- til kr. 30.000,- Somuleiðis er upphæddin í sambandi við ávísar hættisligar sjúkur hækkað úr kr. 100.000 upp í kr. 125.000,- fyri limin og børn hjá hesum.
Nýggju upphæddirnar fyri felagstryggingina eru hesar:
Avtalan er dagførd innanfyri verandi karmar í sambandi við gjald til tryggingar og ávirkar hetta tí ikki inngjaldið til pensjónspartin.
Føroya Handverkarafelag leggur stóran dent á, at limirnir eru væl tryggjaðir, og eftirmetir javnan samanseting og tær upphæddir, sum knýta seg til felagstryggingina.
Avtalan er dagførd innanfyri verandi karmar í sambandi við gjald til tryggingar og ávirkar hetta tí ikki inngjaldið til pensjónspartin.http://www.fhf.fo


text:
Multi-talentið Heiðrik fer við føroyska/íslendska bólki sínum á konsertferð í Føroyum í sambandi við nýggju útgávu sína “Funeral”, og leiðin gongur sjálvandi framvið Reinsarínum, har Heiðrik og bólkur spæla leygarkvøldið 23. juni. Sum nakað heilt serligt á konsertini í Reinsarínum verða strúkarar við, so talan verður ein eina heilt serstaka konsert.
Funeral fekk ikki minni enn 2 FMA virðislønir og fult hús av stjørnum frá øllum ummælarunum bæði her heima og uttanlanda. Útgávan snýr seg um fortíð hansara sum ungur LGBT-ari í Føroyum.
Vakra og livandi røddin hjá Heiðriki dregur okkum við á eina sorgblíða, konfronterandi og eisini eitt sindur stuttliga ferð við íblástri úr jazzi og fólkatónleiki frá 20’unum og 50’unum. Við á útgávuni er vokalbólkurin KATA. Janus Ramussen úr BYRTA hevur framleitt. Við sær á pallin hevur Heiðrikkur: Heðin Ziska Davidsen (guitar) Halldór Sveinsson (klaver) Per Højgaard Petersen (trummir) og Bergur Fonsdal Johannesen (bass) og strúkarar.
Atgongumerki: Heiðrik á Heygum-2018/06/23
200,00 DKK
Product Description
Event Ticket
På lager
Product Description
Event Ticket


text:
Í hesum døgum verður kanning gjørd av lesivanunum hjá skúlabørnum; kanningin verður gjørd í 4., 6. og 9. flokki í skúlum kring alt landið. Tey, ið standa fyri kanningini, er ein verkætlanarbólkur við Marjun Ziskason, ritstjóra á Námi, Turið Kjølbro, ritstjóra á Bókadeild Føroya Lærarafelags, Lydiu Didriksen, námslektara á Námsvísindadeildini á Fróðskaparsetrinum, og Sissal M. Rasmussen, ph.d.-lesandi. Fyritøkan Lóður gera kanningina.
Endamálið
Skúlafólk hava í áravís varskógvað, at málførleikin hjá børnum og ungum í skúlaskipanini er viknandi. Vit vita, at málførleiki er altavgerandi fyri, hvussu tað einstaka barnið klárar seg víðari í lívinum og hevur sostatt alstóran týdning fyri samfelagið alt. Vit vita eisini, at tað ber til at bøta um málførleikan ígjøgnum lesing, og tí er tað týdningarmikið at fáa ítøkiliga vitan um lesivanar til vega.
Kanningin verður ein støðulýsing av, hvussu ofta og nógv, føroysk børn lesa, hvat tey lesa, á hvørjum máli tey lesa, í hvørjum miðlum tey lesa, um munur er á lesivanunum hjá ymsu aldursbólkunum og so framvegis. Slíkar kanningar eru vanligar aðrastaðni. Vit hoyra nógvar pástandir í tí almenna rúminum um lesivanar hjá børnum og ungum, men vit mangla eina skipaða kanning, sum í tølum kann vísa okkum, hvussu støðan er.
Dátueftirlitið hevur givið loyvi til kanningina; øll, sum taka lut í kanningini, eru anonym. Væntandi verður úrslitið av kanningarúrslitinum tøkt í februar 2018.


text:
Orð og lag: Swangah Dangah
Fyrst og fremst acceptera, hetta er rapp uttan filtur
Tad smartasta at gera, er at skifta rættning frá fyrstu
Tí rapparin spýtir mannadráp og nakkar øll vitnini
Tá eg slakti sum nytte, er eingin kapping í sikti
So um Glóð gløðir her, kasti eg blows til teir sløkna
Autotune um hálsin, onga vón til hasa røddina
Tó vil eg heldur spreingja ein tóna í títt høvd, ja
Hans Edward, tín klovn, skift kós so gert tú øll glað
Svampatripp við Eivør, fekk guv frá harra Ravnsfjall
Kári P og Hanus G, oldurabbar, vælsagt
Er tað avtalað, at rokkarar skulu sucka her? tí SIC er ikki sick, bara fuckin’ hypokondarar
Kom slikka bollarnir, um versið er for rough, Petur Háberg ferð í botn, sjálvt tey kristnu hugsa gott
Skræði hárini av Týr og bindi tey um til slipknots
Hangi teir á Boganes, tí kvæðini eru ikki vill nokk
Faroe5 venda til, groupie shit Swangah freaks
Gangbanga tøsirnar og alboga vit spanka við
Flirt við Anna Faroe, Linda Andrews á hennara lið, og lokki tær við trúgvini, Guð viti hvat tað endar við!?
Dynamit ! Fuck teir, tí helvtin er fuckin’ coverløg
Reyvrendir sum Heiðrik í Blonde (wow), tín fuckin’ tøs
Divaz skulu pimpast, Frændur skal finna ein enda
Ein fingur til The Dreams, veruleikin er í Swangah
Gypsi Train siga, teir liva tað alternativa, men ljóða forferdiliga, er tað skrivað við hjernaskaða
Sovorðnir hataðir taparar, sikkurt mobbaðir nógv, fuckin’ fortjent, Bárður Næs kann smakka knokklar við bank
Tað er Steen, aka títt problem, á auto semi
Eg voldtaki Vanju beint frammanfyri gronini á Jákup Eli
Jens Marni fucking ferry, Búi Dam er fanimi scary
Og Sveinur tú er ein popptøs, rockar til Katy Perry
Fuck ja, tað er satt enn, for typiskt sum Kim Hansen
Og Hamferð tað er flott, at onkur er ljótari enn Teitur Lassen
Tit allir misti fakkulin, tá Swangah tóku rapp inn, sjálvt Árni og Marner hildu málleyst fyri kjaftin
Páll Finnur Páll misbrúktir í Grandma’s Basement
“All in” í reyvina, boybands er gay shit
So Rás2 skift, fake shit, og James fyrst, uppmerksomheitshorir, síggja X Factor sum basics
Hatespeech, endaðu sum The Ghost (ghosts) og sjálvt i grøvini fáa tit fanimi einki rós (nope)
Fuck at ghostwrite’a shit men taki notes (wow) geronimo tsunami flow við kaliko sum tól
Ja, fuck at hata, kleptoman vit taka alt tit hava
Gleðin ferð avstað, tá profeturin hevur talað
Frá Swangah patrónir í allar vegir, tá vit blaka
Fá venjing, um tit svara, tí tað krevur at tit raka!


text:
Snjósóljan letur upp
Í gjár var stóri dagurin tá størru barnagarðsbørnini byrjaðu í Snjósóljuni, sum heldur til í bygdahúsinum.
Vit eru í tí heldigu støðu, at nógv børn eru í kommununi, og tað merkir, at Lítlifløttur er ov lítil. Tí eru størru børnini flutt yvir í bygdahúsið meðan arbeitt verður við at finna eina aðra loysn. Tað er altíð stuttligt at sleppa at royna okkurt nýtt, og børn og vaksin vóru sera spent at byrja í nýggju stovuni, sum hevur fingið navið Snjósóljan.
Um Snjósóljuna
Leggurin uppbendur, snøggur. Øll bløðini snøgg, blonk, sevjumikil. Bikarbløðini við nógvum reyðbrúnum hárum, krúnubløðini hvít, men rodna við aldrinum.
Smáfruktirnar nøtir við stuttum nevi. Blómar í mai-juli. Veksur í eyrjørð ella í mosa í fjøllunum. Mest í Streymoy og Eysturoy. Er ikki funnin niðan fyri 300 m. hædd.
Borgarstjórin í Sjóvar kommunu er verji hjá Snjósóljuni.
Kelda: sjovarkommuna.fo